7.100.000 GLASAČKIH LISTIĆA ĆE BITI ŠTAMPANO\nnedelja, 29 april 2012 10:53\nNakon što je Republička izborna komisija donela Odluku o obliku i izgledu glasačkih listića i Rešenje o utvrđivanju broja glasačkih listića za glasanje na izborima za narodne poslanike Narodne skupštine, raspisanim za 6. maj 2012. godine, danas je u štampariji JP "Službeni glasnik" počelo njihovo štampanje.\nU prisustvu zamenika predsednika Republičke izborne komisije Slavoljuba Milenkovića i članova RIK-a, započeto je štampanje glasačkih listića za izbore za narodne poslanike Narodne skupštine. Glasački listići će se štampati na papiru svetlo ljubičaste boje, dok će se kontrolni list za proveru ispravnosti glasačke kutije štampati na papiru boje kajsije.\nTom prilikom zamenik predsednika RIK-a Slavoljub Milenković izjavio je da je ukupan broj birača na dan 20. aprila 2012. godine 7.026.579, dok će se štampati 7.061.712 glasačkih listića, što je zbir ukupnog broja birača i rezerve od 35.133 koja predstavlja 0,5 procenata od ukupnog broja birača u Republici Srbiji. Štamparija je opremljena najsavremenijom opremom i ceo postupak štampanja i pakovanja biće pod video nadzorom. Predstavnici RIK-a i političkih stranaka mogu da kontrolišu i prisustvuju u svakom trenutku štampanju listića, dodao je Milenković.\nIzvor: Republička izborna Komisija\nPoslednja izmena dana nedelja, 29 april 2012 11:05\nViše u ovoj kategoriji: « BRANISLAV MATIĆ: PRVO POSAO PA ONDA RAZONODA\tIZVEŠTAJ SA TRIBINE: VRATIMO ULJMI STATUS OPŠTINE »\nVi ste ovde: Home Novosti GG ZA BOLJI VRŠAC 7.100.000 GLASAČKIH LISTIĆA ĆE BITI ŠTAMPANO


Severnokorejski lider Kim Džong Un izjavio je da će svet u bliskoj budućnosti videti "novo strateško naoružanje", javili su danas južnokorejski mediji.\nKim je najavio da će Pjongjang nastaviti sa razvojem sličnog oružja ukoliko SAD ne promene svoju politiku prema Severnoj Koreji. Prema navodima južnokorejskih medija, Kim u svojim komentarima nije zatvorio vrata pregovorima i istakao je da će obim nuklearnog kapaciteta njegove zemlje zavisiti od stava Vašingtona.\nSevernokorejska novinska agencija KCNA navodi da Kim i proteklih nekoliko dana predsedava sastanku rukovodećih zvaničnika iz vladajuće Komunističke partije.\nKim Džong Un: Uskoro predstavljanje novog strateškog oružja\nTRAMP PISAO KIM DŽONG UNU Predsednik SAD izrazio želju za saradnjom u borbi protiv KORONE\nU Severnoj Makedoniji još 16 novoobolelih, ukupno 2.014 i 116 žrtava\nU Severnoj Makedoniji u proteklih 24 časa zabeleženo je 16 novih slučajeva zaraze virusom Kovid-19, čime je ukupni broj obolelih u toj zemlji prešao 2.000, prenosi portal Plusinfo.


O četiri slobode EU na konferenciji u Sloveniji - Beogradska otvorena škola\nO četiri slobode EU na konferenciji u Sloveniji\nDeset nastavnica iz šest srednjih škola u Srbiji učestvovalo je u studijskoj poseti Lendavi, Sloveniji, koja je održana od 23-25. oktobra 2017. godine. Studijsku posetu je organizovala Beogradska otvorena škola u okviru projekta “Rasprava o budućnosti četiri slobode Evropske unije”.\nUčesnice studijske posete prisustvovale su konferenciji na temu debate o četiri slobode Evropske unije tokom koje se prisutnima obratio gradonačelnik Lendave, a nakon čega su predstavnici i predstavnice partnerskih organizacija iz Mađarske, Rumunije, Austrije, Slovenije i Srbije sa učesnicima konferencije podelili svoja iskustva stečena tokom implementacije projekta. U ovom delu konferencije okupljenima se ispred Beogradske otvorene škole obratila Bojana Jevtović, koordinatorka projekata u oblasti unapređenja zapošljivosti koja je govorila o problemima sa kojima se susreću mladi u Srbiji kao i o načinima na koje ovi problemi mogu biti prevaziđeni. U drugom delu konferencije prisutni su imali prilike da čuju primere dobre prakse studentske organizacije iz Lendave kao i iskustva studentkinja koje su učestvovale u programima razmene u inostranstvu.\nNakon završetka konferencije učesnici i učesnice nastavili su druženje u manje formalnom tonu gde su tokom dvočasovne ekskurzije posetili izložbu slika Salvadora Dalije kao i vinsku kulu u Lendavi.\nTokom studijske posete, profesorke su posetile i dvojezičnu srednju školu u Lendavi, jedinu ovakvog tipa u Sloveniji, u kojoj učenici pohađaju nastavu na mađarskom i slovenačkom jeziku. Profesorke su sa direktorom škole imale priliku da razmene iskustva i uporede način funkcionisanja obrazovnog sistema u Sloveniji i Srbiji. Direktor škole grupu upoznao sa načinom rada škole kao i sa programima koje đaci mogu da pohađaju. Odabrane nastavnice su predstavnice školskih timova za karijerno vođenje i savetovanje koji su osvojili drugo i treće mesto na Sajmu školskih timova za KViS 2017. Sajam, kao i drugi vidovi podrške nastavnicima za kreiranje i razvoj usluga KViS, Beogradska otvorena škola realizuje već duži niz godina u partnerstvu sa fondacijom Solidar Suisse/Swiss Labour Assistance (SLA) – Kancelarija u Srbiji.\nPrethodni događaj u okviru projekta „Rasprava o budućnosti četiri slobode Evropske unije: Slobode EU“ pod nazivom „Dani četiri slobode Evropske Unije“ održan je 21. avgusta u Hevicu u Mađarskoj, dok će završna konferencija u okviru projekta biti održana 15. novembra u Ajzenštatu u Austriji. Projekat vodi Opština Hevic (Republika Mađarska), u partnerstvu sa Većem okruga Hargita (Republika Rumunija), Opštinom Lendava (Republika Slovenija) i organizacijom „Foster Europe“ (Burgenland, Republika Austrija), a podržava Izvršna agencija Evropske unije za obrazovne, audiovizuelne i kulturne politike kroz program „Evropa za građane i građanke“. Projekat traje od 1. novembra 2016. do 30. novembra 2017. godine. Više informacija možete da nađete na ovom sajtu.


RCC: Od danas Mapa zaposlenosti na Zapadnom Balkanu da bi se pratile posledice pandemije\nBeta 29. januara 2021. 14:55\nSavet za regionalnu saradnju (RCC) od danas ima „Mapu zaposlenosti na Zapadnom Balkanu“ na kojoj se prate posledice pandemije korona virusa po tržišta rada u regionu.\nMapa pokazuje da je na početku krize, u martu 2020, broj prijavljenih nezaposlenih na Zapadnom Balkanu bio 1,22 miliona i da je do novembra povećan na skoro 1,4 miliona. To je povećanje za 14,5 odsto tokom svega devet meseci.\nBez obzira na razlike medju ekonomijama zenalja regiona, jasno je da su radna mesta teško pogodjena i da je KOVID „pojačao strukturalne izazove tržišta rada na Zapadnom Balkanu“, rekla je generalna sekretarka RCC Majlinda Bregu.\nPojednako je važno, rekla je Bregu, to što brojke ne obuhvataju gubitke u broju radnih sati i platama, niti potpuno odražavaju promene u neformalnom sektoru i nivoima aktivnosti bitnih za sve zemlje Zapadnog Balkana.\n„Čak i kad bi se posledice danas poništile i vratilo stanje pre KOVID-a, opet bismo bili u nepovoljnom položaju sa zapošljavanjem u neformalnom sektoru koje se prema procenama kreće od 18 do čak 30 odsto u ekonomijama Zapadnog Balkana, s niskom stopom zaposlenosti mladih, visokim stopama neaktivnosti, neravnopravnostima“, ukazala je ona.\nNaslovne strane za četvrtak, 25. februar 2021. godine\nGodinu dana od prvog slučaja korona virusa u Austriji\nBregu je navela da je pre pandemije skoro dve trećine radno sposobnih žena na Zapadnom Balkanu bilo nezaposleno ili na drugi način van radne snage i da ženska radna snaga iznosi oko 45 odsto ukupne.\nUz to, rekla je ona, „u ekonomijama Zapadnog Balkana se i dalje smanjuje broj radno sposobnog stanovništva (15-64 godine)… zbog starenja i iseljavanja stanovništva“ zbog kojeg nastaje „odliv kvalifikovane radne snage“ po kojem je taj region, kako je ocenila, nažalost odavno poznat.\nPosledice su: smanjenje ljudskog kapitala, nedostatak radne snage i veština, smanjen kapacitet za inovacije i usvajanje naprednijih tehnologija, promene na tržištu rada, fiskalne posledice, smanjenje potrošnje te i slabljenje tržišta, smanjen ekonomski rast i produktivnost, povećani troškovi javnih usluga i „gubitak ulaganja u stvaranje ljudskog kapitala“.\n„Mapa zaposlenosti na Zapadnom Balkanu“ koju je RCC pripremio kroz projekat „Platforma za zapošljavanje i socijalna pitanja 2 (ESAP2)“ je prva onlajn platformi koja objedinjuje i predstavlja podatke o tržištima rada prikupljene iz zvaničnih izvora šest ekonomija Zapadnog Balkana na mesečnoj, kvartalnoj i godišnjoj osnovi.


Dodik: Divljanje političkog gubitnika Bakira Izetbegovića - Top Portal\nNaslovnica Vijesti BiH Dodik: Divljanje političkog gubitnika Bakira Izetbegovića\n– Sve što je izgovorio na račun druga dva naroda i njihove političke predstavnike u BiH samo su nijanse te teze koja je prisutna u njegovom obraćanju od početka do kraja. Bilo bi prenaivno ocijeniti da je ton i kvalifikacije u Izetbegovićevom govoru posljedica činjenica da SDA gubi uticaj u bošnjačkom tijelu i da na ovako radikalan način želi da ih homogenizuje – rekao je Dodik, upitan da prokomentariše Izetbegovićevo obraćanje na jučerašnjoj sjednici Glavnog odbora SDA.\n– Što se tiče SNSD-a, čiji sam predsjednik, mogu da kažem da se mi nikada nećemo umoriti od insistiranja na poštovanju izvornog Dejtonskog sporazuma i da nećemo povući ponudu o pregovorima sa FBiH o budućnosti BiH. Pregovori jesu završeni u Dejtonu, kako kaže Izetbegović, ali ti pregovori su stvorili BiH koju ne vidimo danas, a na koju je Republika Srpska stavila potpis. Ovu BiH, koju nam podvaljuje Izetbegović, nismo potpisali u Dejtonu – istakao je Dodik.\n– Naša taktika nije smaranje Bošnjaka i BiH, kako kaže Izetbegović, to je upravo ono što SDA radi od 1992. do danas. To su Bošnjaci konačno prepoznali, kaznili Izetbegovića koji danas svoju retrogradnu politiku prema svom narodu pokušava da pripiše drugima. Debakl te politike tek će da uslijedi, jer naš narod zna reći ‘što se grbavo rodi, vrijeme ne ispravi’ – rekao je Dodik, koji je srpski član i predsjedavajući Predsjedništva BiH.\n– Izdvojio bih samo neke. Laž je da FBiH živi bolje od Republike Srpske. Svi pokazatelji dostupni javnosti govore da to nije tačno, iako je npr. sva diplomatska mreža smještena samo u Sarajevu i po tom osnovu i Sarajevo i FBiH ubiru značajan novac. Takođe, NATO nije održao vježbu u BiH, kako podmuklo podvaljuje Izetbegović, vježbu su imale Vojska SAD i Oružane snage BiH, a sličnu vježbu će Oružane snage BiH na jesen održati sa Vojskom Srbije. NATO integracioni proces nije nastavljen, kako opet lažno sugeriše Izetbegović. O putu u NATO pitaće se Republika Srpska, a ako ko sumnja u ovo što govorim neka ujutru pokuša da donese odluku bez nas. I konačno, ko je Bakir Izetbegović da drži lekcije ne samo Srbima u Republici Srpskoj već cijelom srpskom nacionalnom korpusu – naveo je Dodik.\n– Mi kao narod nismo uzmicali ni pred Austrougarima, ni pred nacistima, preživjeli smo ustaški genocid, zločine pod komandom Izetbegovićevog oca. Preživjećemo mi i nadživjeti i Izetbegovića mlađeg i SDA. Nećemo ga pitati kako treba da živimo i kako treba da organizujemo državu u kojoj hoćemo da živimo. Mi smo kroz istoriju pokazali ne samo da znamo da se borimo za državu, već i kako da tu državu ispunimo kvalitetnim sadržajima od kojih mnogi danas pripadaju svjetskoj naučnoj i kulturnoj baštini – istakao je lider SNSD-a. Srna\nPrethodni članakUŽAS Uhapšen maloljetnik zbog obljube petogodišnje djevojčice, otac prijavio napad\nNaredni članakOBJAVLJENA PROGNOZA ZA LJETO


KC Cukarica - Delatnost\nKULTURNI CENTAR „ČUKARICA“ je ustanova za kulturu osnovana 1962. godine, koja u svom sastavu uspešno objedinjava rad više delatnosti iz oblasti kulture koje su od značaja za Gradsku opštinu Čukarica. U narednom periodu ova ustanova planira da očuva i unapredi nasleđe, ali i da ostvari neke nove vizije kulture kao načina života ove lokalne zajednice.\nZbivanja u kulturi opštine Čukarica, koja obuhvata oko 155 kvadratnih kilometara površine i 180 000 stanovnika, pretežno su vezana za Kulturni centar „Čukarica“.\nProgram rada Kulturnog centra podrazumeva kretanje na različitim kulturnim, umetničkim, obrazovnim i zabavnim programima, radi približavanja kulturnog i umetničkog stvaralaštva najširem krugu publike i privlačenje novih ljubitelja kulture i umetnosti i novih, mladih stvaralaca koji će uz našu pomoć naći lakše mogućnosti za rad i komunikaciju.\nProgrami kulture, koje Centar realizuje u sali koja ima 160 mesta, obuhvataju: pozorišne predstave na večernjoj sceni „Teatra na Čukarici“ , pozorišne predstave nemenjene deci, koncerte klasične, duhovne, etno i džez muzike, koncerte Studija baleta, književne susrete, promocije, tribine, seminare, programe kulturno-umetničkih društava, kao i programe u okviru saradnje sa školama, udruženjima građana i civilnim organizacijama na teritoriji opštine.\nDva najznačajnija kulturna događaja koja Centar tradicionalno organizuje su Muzički susreti „Jesen na Čukarici“ u septembru, i u okviru saradnje sa GO Čukarica manifestacija „Decembarski dani Čukarice“ realizuje se u Centru.\nCentar, uz svu organizacionu i tehničku pomoć, ustupa svoju pozorišnu salu školama i vrtićima Čukarice za probe, predstave i proslave.\nCentar redovno i uspešno sarađuje i sa organizacijom Prijatelji dece Čukarice, Dnevnim centrom za starija lica Čukarica 1, Nacionalnom službom zapošljavanja, Crvenim krstom Srbije, OUP Čukarica i Vojnim odsekom, nevladinim organizacijama, udruženjima građana i političkim strankama.\nZahvaljujući dobroj saradnji sa medijskim kućama, o delatnostima i radu Centra korisnici naših programa mogu se informisati i putem konferencija za štampu, promocija, intervjua, uključenja u programe radio i TV stanica, kao i kroz redovna oglašavanja putem elektronskih medija i najave programa u repertoarima i rubrikama kulture dnevnih listova.


Elektroprijenos mora Elektroprivredi HZHB isplatiti 61 milijun KM?! / Bljesak.info | BH Internet magazin\nOvo je, tvrdi Avaz, osim za Elektroprijenos, veliki udarac i za Federaciju, jer će na osnovu presude posljedično doći do isknjiženja kapitala u RS, a ova brojka na kraju ukupno iznositi i do 100 milijuna KM.\nGospodarstvo / Tvrtke | 27. 03. 2018. u 12:00 Bljesak.info\nKompanija Elektroprijenos BiH presudom Okružnog gospodarskog suda u Banja Luci od 15. ožujka ove godine dužna je isplatiti 30.550.691 KM Elektroprivredi HZHB, a na osnovu tužbe podnesene još 2010., objavio je Dnevni avaz.\nSa zateznim kamatama, ukupna potraživanja koja moraju biti isplaćena iznose čak 61 milijun KM, jer je na glavnicu od 30,5 milijuna dodana kamata u skoro istom iznosu, odnosno čak i veća za nekoliko stotina tisuća KM.\nElektroprivreda HZHB tužila je Elektroprijenos BiH potražujući desetine milijuna KM zbog, kako je navedeno, investicijskih ulaganja u pojedine organizacijske jedinice, i to u razdoblju od osnivanja HZHB 1992. pa do razdvajanja i osnivanja kompanije za prijenos energije, 28. veljače 2006. godine.\n''Indikativno je da se na čelu Elektroprijenosa nalazi Matan Žarič, kadar HDZ-a BiH, koji je u vrijeme podizanja tužbe bio i generalni direktor Elektroprivrede HZHB i on je potpisnik tužbenog naloga?! Prema ovoj presudi, Žarić, ustvari, mora isplatiti novac Elektroprivredi po tužbi koju je sam podnio?! Prema našim saznanjima, riječ je o zakulisnim i smišljenim radnjama određenih političkih struktura, jer je međunarodna zajednica, koja je regulirala Zakon o osnivanju Elektroprijenosa, precizno utvrdila učešće početnog kapitala te definirala da se svi sporovi mogu voditi isključivo arbitražnim postupcima, a nikako sudskim putem'', piše Dnevni avaz navodeći kako je zanimljivo i da se Sud BiH proglasio nenadležnim za ovaj predmet još 2012. .\nAvaz navodi kako je ''vrlo simptomatično zašto se čekalo šest godina da se ova presuda, koja je nezakonita jer sud u Banja Luci nije nadležan za postupak, donese nekoliko mjeseci prije izbora''.\nJP Elektroprivreda HZ HB Elektroprijenos\nJoš jedna presuda: Elektroprivreda BiH mora platiti odštetu općini Prozor-Rama\nNovalić i Cvijanović zadovoljni: Dobit Elektroprijenosa BiH 7,4 milijuna KM\nElektroprijenos će investirati 36 milijuna KM i zaposliti nove radnike


Trivan: U ekologiju treba da uložimo 15 milijardi evra\nSrbija u zaštitu životne sredine treba da uloži oko 15 milijardi evra u narednih 25 do 30 godina, izjavio je danas ministar za zaštitu životne sredine Goran Trivan i najavio veća izdvajanja iz budžeta za ekologiju u 2018. godinu.\nTrivan je izjavio da Srbija trenutno izdvaja 0,2 odsto BDP-a za ekologiju, a da bi trebalo da se izdvaja 10 puta više za te namene.\nMinistar je, uoči otvaranja konferencije "Na putu ka EU i zdravoj životnoj sredini: Koji su izazovi u pogledu eko-finansiranja u lokalnim zajednicama", koju organizuje Centar za evropske politike (CEP), rekao da je veliki pomak naparavljen osnovanjem posebnog ministarstva za zaštitu životne sredine i da se "sad pale motori".\nNajavio je da bi u budžetu za narednu godinu trebalo da bude izdvojeno više novca za ekologiju.\n- Životna sredina je do sada bila 13. prase, hoću da se uvede red u tu oblast, a EU će svakako vršiti na nas pritisak - naglasio je Trivan.\nPoručio je da moramo da uhvatimo korak na vreme i da zato moramo više novca da izdvajamo iz budžeta, ali i da koristimo više i druge izvore finansiranja.\nTrivan kaže da će sutra održati sastanak sa čelnicima svih lokalnih samouprava u Srbiji po pitanju neracionalnog trošenja novca za ekologiju.\n- Do kraja godine će imati period da razmisle kako će i šta da rade - dodao je.\nUvesti red u lokalne samouprave\nTrivan je rekao da će uvesti red u lokalane samouprave po pitanju racionalnog trošenja novca za ekologiju, ali da to neće biti nikakav "lov na veštice". Ističe da ima puno posla i da ćemo morati u narendom periodu da se oslonimo na razne fondove, donatore i druge oblike finansiranja.\nSrbija će morati da investira u životnu sredinu preko 14 milijardi evra\n- Ipak, niko neće nam dati ni cent ako i sami ne učestvujemo u finansiranju projekata. Trenutno ne izdvajamo dovoljno novca za zaštitu životne sredine i svakako ćemo ta sredstva podizati, bez obzira da li je reč o posebnim taksama i naknadamo za tu namenu ili ćemo tražiti druge izvore, iz budžeta ili drugo - dodao je Trivan.\nOn je izrazio strahovanje da u lokalnim samoupravama za to nema političke volje i da se novac preliva za druge namene i ukazao da, sa druge strane, moramo hrpu milijardi evra da uložimo u dostizanje standarda i zato više nema šale u toj oblasti.\nTrivan je kontatovao da u lokalnim samoupravama u Srbiji nema više od pet sistema za prečišćavanje otpadnih voda i zapitao: Gde se onda troši novac za tu namenu?\n"Spremni smo da uđemo u klinč"\n- To je pitanje razmevanja oblasti i rukovodilaca opština, kako god da se zovu. To nema veze sa političkim bojama - zelena tu nadilazi svaku drugu boju. Novac više neće moći nenamenski da se troši - spremni smo da uđemo u klinč - poručio je Trivan.\nOn je dodao da se u Beogradu u prethodnom periodu, dok je bio gradski sekretar za životnu sredinu, novac trošio racionalno.\nMinistar je rekao da će u narednih godinu dana glavni operativni cilj biti realizacija raznih projekata i da će se njimau ministarstvu baviti poseban sektor.\nTrivan je rekao da bi EU mogla da pomogne Srbiji malo više u oblasti ekologije tako što bi nam omogućila da malo ranije pristupamo ekološkim fondovima.\nOpšta tema završne konferencije je proces pristupanja Srbije EU u vezi sa Pregovaračkim poglavljem 27 koje se odnosi na zaštitu životne sredine, sa fokusom na postojeće izazove u pogledu finansiranja zaštitom životne sredine na lokalnom nivou.\nPovećan interes kineskih investitora za ulaganje u hrvatske kompanije, koji je kulminirao krajem prošle nedelje potpisivanjem niza sporazuma o saradnji i pisama namere, u kombinaciji sa pojačanim merama turističke promocije na kineskom tržištu, doneo je i snažan rast interesa kineskih građana i kompanija za kupovinu nekretnina u Hrvatskoj, posebno u renomiranim turističkim destinacijama poput Dubrovnika i Opatije.\nJapanska automobilska kompanija "Tojota", proizvođač auto-delova "Denso" i investicioni fond internet kompanije "SoftBank" ulažu milijardu dolara u "Uberov" ogranak za razvoj tehnologija za autonomna vozila.\nMožda niko žešće ne praktikuje stoicizam među milijarderima od 42-godišnjeg Džeka Dorsija, izvršnog direktora "Tvitera" i "Squarea". On je tvitovao o svojim raznim stoičkim naporima, zbog kojih je često i ismejavan.\nDUPLIRANO UČEŠĆE TURIZMA U BDP-u SLOVENIJE Prihod u 2018. godini 5,7 milijardi evra\nTurizam je učestvovao sa 12,3 odsto u bruto domaćem proizvodu (BDP) Slovenije u 2018. godini ili sa 5,7 milijardi evra, navodi se u izveštaju Svetskog saveta za putovanja i turizam (WTTC).


Bolji uslovi za 16 škola u Banjaluci - Banjaluka Live - Najnovija dešavanja\nVijesti Juni 23, 2019\nU Osnovnoj školi “Sveti Ćirilo i Metodije” u Piskavici biće sanirani sanitarni čvorovi, a osim ovih radova, grad će u ovoj školi sufinansirati troškove gradnje objekta za smještaj ogrevnog drveta.\nU područnom odjeljenju OŠ “Miroslav Antić” u Borkovićima planirana je zamjena krova, za šta je obezbijeđeno nešto više od 100.000 KM.\nUčenici OŠ “Mladen Stojanović” u Bronzanom Majdanu dobiće novi krov i toalete, a u OŠ “Petar Kočić” će biti zamijenjen dio vanjske stolarije i vanjski podovi.\nOsnovci škole “Branislav Nušić” u Donjim Kolima u septembru će dočekati školsku godinu u boljim uslovima, kao i osnovci u Kuljanima, u čijoj će školi biti sanirani parketi u 13 učionica.\nSanacija toaleta planirana je u školama: “Georgi Stojkov Rakovski” (81.037 KM), “Đura Jakšić” (37.399 KM), “Milutin Bojić” – područno odjeljenje u Mišinom Hanu (24.181 KM) i “Ivan Goran Kovačić” (15.000 KM).\nZa područno odjeljenje OŠ “Stanko Rakita” u Debeljacima izdvojeno je 13.000 KM za uvođenje centralnog grijanja, za OŠ “Vuk Stefanović Karadžić” 15.000 KM za zamjenu dijela unutrašnje stolarije, a za nabavku namještaja za dograđenih osam učionica škole “Branko Radičević” planirano je 46.949 KM.\nOko 7.000 KM namijenjeno je za kotlovnicu za školu u Česmi, a po 5.000 KM za radove u školama “Milan Rakić” i “Borisav Stanković”.\n“Izabrane su prioritetne škole koje su imale neke najkritičnije stvari koje su se morale riješiti i ovo će dosta pomoći u funkcionisanju i promovisanju školstva kako bi i učenici, ali i nastavnici, imali što bolje uslove za rad”, rekao je Popržen za “Nezavisne”.\nTatjana Vilendečić, direktorica OŠ “Vuk Stefanović Karadžić”, rekla je da će ovo značiti mnogo jer je stolarija urađena još sedamdesetih godina prošlog vijeka, kada je škola i sagrađena.\n“Imamo velike holove i uvijek gubimo dosta toplote zbog stare stolarije, a ovom sanacijom ćemo i to uspješno riješiti kako bi učenicima bilo toplije tokom zime”, istakla je Vilendečićeva.\nViber stikeri ukrasili Gospodsku


Protić: Izlaskom na izbore opozicija bi izgubila i ono malo podrške koju ima | Autonomija\nIzlazak na izbore ne donosi ništa osim dodatne legalizacije i legitimizacije „Vučićevog režima i vladajućeg poretka“, izjavio je u intervjuu FoNetu istoričar i bivši diplomata Milan St.Protić, koji smatra da je „Kosovo izgubljeno i da ne treba na to trošiti dodatnu energiju“.\nOn objašnjava da su SAD „krenule u ofanzivu u kontekstu rešavanja kosovskog pitanja“, jer je procenjeno da bi se na toj temi, pre predsedničkih izbora, mogla ostvariti pobeda.\nU serijalu Kvaka 23, Protić je novinarki Danici Vučenić rekao da bi izlaskom na izbore „opozicija izgubila i ono malo podrške koju ima među građanima i dokazala da na dosta jasan način sarađuje sa režimom“.\nPrema njegoom mišljenju, buduća odluka Demokratske stranke (DS) u vezi sa bojkotom izbora, „zbog tradicije i dugovečnosti, važnija je od odluka drugih stranaka“.\nPredviđa da će DS „izglasati bojkot“, jer „ne vidi da imaju drugu opciju“, ali u opoziciji, s druge strane, ne vidi želju da uđe u beskompromisni sukob sa režimom. Ne vidi ni svrhu razgovora o izbornim uslovima, koje naziva „rijaliti programom“ i objašnjava da je za uspeh bojkota važno „koliko se partija opozicije odluči na ovaj korak, ali i procenat građana koji će izaći na birališta“.\nU slučaju „aktivnog bojkota, sa drugačijim porukama građanstvu nego do sada, a ne samo neučestvovanja, opozicija bi sa optimizmom mogla da očekuje izlaznost oko ili ispod 40 procenata“, uveren je Protić. Kako smatra, „to bi bio uspeh bojkota, ali čak i da više ljudi izađe, činjenica da glavne opozicione partije ne učestvuju svima pokazuje da vladajući režim nema pun legitimitet i da je trčao trku bez pravih i ozbiljnih rivala“.\nIzjavom da mu je svejedno da li opozicija izlazi na izbore, Vučić pokazuje da „nije svestan da kopa rupu u koju će sam da upadne“, tvrdi Protić i podseća da „demokratija podrazumeva ravnotežu i potrebu vlasti da ima političke protivnike koji misle drugačije i sa kojima se takmiči“.\nOd „pametnog čoveka na vlasti“ on bi očekivao da kaže da mu je žao što je opozicija slaba i da je Srbiji potrebna jaka opozicija, jer stabilnost i napredak zemlje zavise i od toga koliko su politički činioci međusobno ravnopravni.\nU Srbiji se „demokratija nikada nije podrazumevala, sem, možda, u nekom trenutku posle 5. oktobra“, ocenio je Protić. Govoreći o opcijama opozicije, primetio je da se ona nalazi u nekoj vrsti „pat pozicije“, pošto ne može da ostvari punu pobedu ni izlaskom na izbore, ali ni bojkotom.\nOdgovrnost prebacuje i na opoziciju, jer je „razjedinjena, nedorasla i prilično stereotipna“, a pokazuje, u izvesnoj meri, i „nameru da saučestvuje u političkom poretku koji je odavno prestao da bude demokratski“.\nProtić „frontalni sukob“ sa vlastima vidi kao beskomprimisno suprotstavljanje vladajućem poretku kroz svakodnevnu komunikaciju sa građanima. Od sela do sela i grada do grada, uz ponavljanje iste priče 1.000 puta, akcije na ulicama i mitinge, „pa makar ih policija tukla i razbijala“.\n„To što vidim je da deo opozicije taktizira i nije spreman na beskomprimisno suprotstavljanje vladajućem poretku i zato loše prolazi u biračkom telu“, kaže Protić.\nS druge strane, on misli da je vlast sada u „fazi stagnacije i da će neminovno da krene naniže. Od samog početka pokazuje neku vrstu frustracije i nesigurnosti, uz nedostatak samopouzdanja, bez obzira na podršku građana na izborima, rekao je Protić, koji takvo ponašanje objašnjava „autsajderskim sindromom“.\nMada se ne slaže sa ocenama da se „Vučić plaši“, smatra da on uživa u poziciji apsolutnog vladara, ali da ga ta pozicija čini i nesigurnim. „Nije dorastao da bude predsednik Republike“, tvrdi Protić i konstatuje da bi vlast, da je zaista sigurna u podršku naroda, sama ponudlila opoziciji da formira prelaznu vladu do izbora, znajući da će da je pobedi na izborima.\nNasuprot tome, „pored podrške građana, žele sve medije, sve tabloide, da uguše sva regulatorna tela, da se u Srbiji ne čuje ni jedan glas“, ukazao je on i predočio da je Srbija u političkoj krizi „već dugi niz godina“.\n„Propada jer imamo sve manje ljudi, jer deca odlaze već decenijama, jer je ekonomska situacija katastrofalna, jer smo postali nepismeni, primitivni i sve smo gori, a nacionani moral nam je na najnižoj mogućoj stepenici“, ocenio je Protić. Razgovore vlasti i opozicije, on vidi kao „dodatni rijaliti u Srbiji, uz Farmu i Zadrugu, u kome se pojavljuju najopskurniji predstavnici režima i pojedini predstavnici opozicije, gde se vređaju i svađaju, pa građani ne znaju o čemu se stvarno razgovara“.\nKomentarišući učestale posete američkih i evropskih diplomata, Protić je uočio da se „ni zapadnjaci, ali ni druga velika sila nasuprot njima, nisu kroz istoriju proslavili doslednošću i jasnim i nepromenjljivim stavovima“. Smatra da „računica Zapada da će snažni Vučić u Srbiji da reši Kosovo ne stoji, jer on neće isporučiti rešenje zato što to niko pre njega nije uradio i to pitanje će ostati da se vuče i da opterećuje Srbiju dok ne crkne“.\nKao nekadašnji ambasador u Vašingtonu, ističe da je Amerika krenula u diplomatsku ofanzivu u vezi sa Kosovom, što ga podseća na period jugoslovenske krize. Tada su SAD, posle neuspeha Evropljana, ovde ušle na velika vrata i izdejstvovale Dejtonski sporazum, očekujući kasnije kooperativnost Miloševića u Rambujeu, pa je „usledila kazna“. Odgovarajući na pitanje koliki je Vučićev prostor da odbije ponudu oko rešenja za Kosovo, Protić je protumačio „da je tu na delu ista nemušta priča godinama, bez obzira ko je na vlasti – kompromis samo ne znamo u čemu se sastoji, da niko ne izgubi sve, a da svako dobije po nešto“. On i danas misli ono što je napisao pre nekoliko godina da je „Kosovo izgubljeno i da ne treba na to trošiti dodatnu energiju“.\nDa se ne vraćamo na to kako smo do ove pozicije došli, potpuno je svakom političaru u Srbiji jasno, samo što su oni neiskreni, da je to izgubljena bitka, naglasio je Protić. Kaže, međutim, da je na mantri koja je „stvorena još u Slobino vreme, kojom se omađijava ovaj narod, koji je od cele svoje istorije upamtio jedino kosovski boj iz narodne pesme, izgrađen ceo mit koji je u funkciji opravdavanja autokratske vlasti u Srbiji“.\nSmatra da je pogrešno insistiranje većine opozicije na nerešavanju kosovskog pitanja, ne samo zato što zbog takvog stava nema podršku zapadnih zemalja, već i zato što „ne vidi da u tome Srbija može da ostvari svoj interes“. Prema njegovom stavu, bitan faktor se odnosi i na „insistiranje Srbije na svom teritorijalnom integritetu“ u čemu se ona potpuno uklapa u zapadne interese, jer „insistiranjem na tom pitanju Srbija ne može da postavi legitimno pitanje prava Srba u Bosni“.\n„U očima Zapada, Bosna je neuporedivo značajnija od Kosova, ona je i danas, ali i istorijski najosetljivija tačka na Balkanu i za Zapad je najvažnije da se očuva dejtonska Bosna i da se ne pruži prilika da se postavi pitanje sa argumentom „ako mogu Albanci na Kosovu, zašto ne mogu Srbi u Bosni“, objašnjava Protić. Govoreći o američkom interesu oko Kosova, on misli da je reč o pokušaju predsednika Trampa da, pred tamošnje izbore, posle velikih spoljnopolitičkih poraza, ostvari makar jednu pobedu.\n„Iako Kosovo nije velika svetska tema, procenjeno je da bi tu moglo biti rezultata“, rekao je Protić i procenio da bi interes za Kosovo dodatno mogao da bude pojačan, ako Bajden bude kandidat demokrata na izborima. Bajden je bio uključen u taj problem na loš način za nas, ali i neelegantan za njega samog, zaključio je Protić.


Izvor: B92, 15.Nov.2019, 18:04\nTri koncerta, rezervisana za 29. i 30. novembar i 13. decembar, rasprodata su neverovatnom brzinom, interesovanje ne jenjava tri nedelje pred prvi nastup, pa je najveća regionalna zvezda rešila da i četvrtu noć zapeva u najvećoj hali na Balkanu.\nOvo do sada nije pošlo za rukom nijednom izvođaču, iako Zdravko od početka svoje karijere ne prestaje da ruši >> Pročitaj celu vest na sajtu B92 << rekorde i postavlja standarde kada je uspeh i status zvezde u pitanju. Potvrdu najpopularnijeg muzičara na ovim prostorima bez konkurencije dobio je još davne 1978. nakon velikog koncerta na Marakani, a tu titulu nosi i danas. Njegovi nastupi su nedeljama unapred rasprodati kako u halama bivše Jugoslavije, tako i u velikim salama širom sveta.\nKarte za 4. koncert su od danas (14. 11.) u prodaji na blagajni Štark arene, svim prodajnim mestima Ticket Visiona i na internetu.


Primopredaja vlasti u Zvezdi može da počne анализ сайта Joomla\nSadašnjem rukovodstvu Crvene zvezde na čelu sa Vladanom Lukićem vreme vlasti u našem najtrofejnijem klubu neumitno ističe. Na to ukazuju poslednja dešavanja koja ne idu u korist prvog čoveka kluba i njegovih najbližih saradnika, pa bi u njihove fotelje trebalo da sedne nova garnitura ljudi i nastavi započeti proces oporavka srpskog sportskog giganta. Zvezda je bez šampionskog lovora već pet godina, osvojila je samo dva kupa za mandata Lukića i zvezdaška javnost, navijači, oni koji ulažu u klub pre svih, više nemaju ni trunku strpljenja da dopuštaju dalje rezultatsko i sve veće finansijsko posrtanje bivšeg evropskog prvaka. Dakle, promene u vrhu kluba su neminovnost, a baš s tim u vezi je nedavno i održan sastanak Aleksandra Vučića, prvog potpredsednika srpske vlade i prvog pika da nasledi Lukića, Zvezdine legende Dragana Džajića. Iako je političar opovrgao da je povod razgovora bio povratak nekadašnjeg predsednika na "Marakanu", jasno je da je moguće da je pokrenut proces primopredaje vlasti u klubu, a on bi mogao da bude ubrzan kada protiv Džajića bude završen sudski proces zbog malverzacija u vreme dok je bio na čelu Zvezde. Naravno, ukoliko se isti završi povoljno po proslavljenog asa. - Tačno je da smo se videli, ali o detaljima razgovora bićete naknadno obavešteni. On je za mene uvek bio i ostao pošten čovek - rekao je nedavno Vučić povodom sastanka sa legendarnim asom. Da je i Lukić na ivici da donese odluku o odlasku, može se zaključiti i po njegovoj reakciji tokom meča sa niškim Radničkim. On je i pre nego što je utakmica završena, vidno razočaran, saopštio da napušta klub, ali su ga saradnici ponovo ubedili da to ne čini, baš kao i prethodne sezone posle poraza od Spartaka u Subotici. Odlukom da se, ipak, još uvek ne predaje, Lukić je po svoj prilici samo odložio silazak sa najodgovornije funkcije u klubu. I vrapci na grani znaju da je najveći problem Zvezde u ovom trenutku novac, dug koji je sve veći, pa je veliko pitanje na koji način bi i Dragan Džajić, ukoliko se lati posla predsednika, mogao da stabilizuje tragično finansijsko stanje. Istina, postoji navodno strategija i uveravanje glavnog sponzora, kompanije Gazprom, da će povećati podršku kada novi ljudi, na čelu sa Džajićem, preuzmu klub. Ipak, i ako se to desi, Zvezdu čeka trnovit put da stane na noge i reši se ovog problema koji je koči već godinama. - Kada je moj povratak u pitanju, ponoviću ono što govorim već pet godina: kad se završi moj sudski spor, onda ćemo sesti i razgovarati, da vidimo šta je najbolje za klub. Teško sve ovo preživljavam, ali do tada zaista ne znam kako bih mogao da pomognem, osim da dođem na stadion i da razgovaramo – rekao je nedavno Džajić povodom sve češćih spekulacija da se vraća u klub na staru poziciju. Aktuelnoj upravi se ne mogu oduzeti određeni plusevi u radu tokom dvoipogodišnjeg mandata, međutim, pozitivne stvari su u debeloj senci onih loših koje su se dogodile, posebno prethodnih meseci kada su, recimo, važni igrači napuštali klub, pre njih i saradnici Roberta Prosinečkog, a kao vrhunac i sam doskorašnji trener, koji nije mogao da trpi rad u haotičnim uslovima.Izvor:sportal\tDodaj komentar


Zvanično zapečaćen objekat u Ajdinovićima, 50 radnika od ponedjeljka bez posla\n30.08.2019. / 12:17\nOLOVO, Službenici Kantonalne uprave za inspekcijske poslove Zeničko-dobojskog kantona zapečatili su objekat Sportsko-rekreativnog centra Ajdinovići.\nKao što je i najavljeno, danas u 10 sati na adresi SRC Ajdinovići stigli su inspektori i službenici policije koji su nakon vještačenja pristupili pečaćenju ulaza u objekat koji je nedavno došao u žižu interesovanja nakon što se 18 djece javilo u zdravstvene ustanove nakon sumnje na trovanje hranom, javlja Klix.\nPrema riječima advokata Senada Pećanina koji zastupa Ajdinoviće, nakon svih urađenih nalaza na KCUS-u i Institutu za ispitivanje hrane u Zenici, nije ustanovljeno ništa sporno. On je kazao i da su svi uposlenici uradili nove sanitarne preglede.\nVlasnik SRC Ajdinovići je nakon ovog skandala odlučio zatvoriti kompleks te ugasiti kompaniju zbog čega će 50 osoba od 1. septembra ostati bez posla. Razlog leži u činjenici da je firmi narušen ugled te da će izgubiti znatna finansijska sredstva dok je objekat zapečaćen.\nNekoliko dana poslije u sportsko-rekreativnom centru Ajdinovići je došlo do velikog požara u kojem je izgorio smještajni dio objekta. Istraga ovog slučaja je u toku.\nInače, inspektori Kantonalne uprave za inspekcijske poslove ZDK požalili su se danas u Ajdinovićima kod Olova da ih mediji ometaju u radu, iako su novinari samo čekali zvanično zatvaranje objekta i pečačenje.\nNakon odluke da zatvori objekat SRC Ajdinovići javnosti se obratio i vlasnik Nihad Helać koji je pismo uputio i premijeru Vlade FBiH, Vlade ZDK, načelniku Olova, direktorici Kantonalne uprave za inspekcijske poslove ZDK i Tužilaštvu ZDK. Agencije\nTagovi: ajdinovićiizborradnicisportsko-rekreativni centar


Vrata EU posle ulaska u èlanstvo Hrvatske neæe biti zatvorena, veæ još više otvorena, za Srbiju i druge zemlje regiona, rekao je Moratinos.\nŠpanski ministar je tako odgovorio na pitanje agencije Beta da se osvrne na nedavnu izjavu srpskog predsednika Borisa Tadiæa da bi zemlje EU državama zapadnog Balkana trebalo jasno kažu da li ih žele u svojim redovima.\nNa konferenciji za novinare posle otvaranja poslednja tri poglavlja u pregovorima EU o èlanstvu s Hrvatskom, Moartinos je podvukao da "nema nedoumice i sumnje" kada je reè o evropskoj perspektivi regiona i Srbije.\n"Uveren sam de je ono što je stavljeno do znanja na konferenciji (EU-Zapadni Balkan) u Sarajevu, jedna ozbiljna, odluèna privrženost, rešenost Evropske unije da zemlje Zapadnog Balkana postanu deo Evropske unije i, podrazumeva se, i Srbija", kazao je.\n"I ako je bilo zaostajanja u davanju konaènog 'zelenog svetla' za ono što je tražio predsednik Tadiæ, a to je da se Evropskoj komisiji naloži da izradi 'mišljenje' (o kandidaturi Srbije za èlanstvo), treba reæi i da su na poslednjem sastanku Saveta ministara inostranih poslova EU u Luksemburgu upuæene èestitke Srbiji za njenu proevropsku posveæenost", naveo je šef španske diplomatije.\nPovodom pisanja nekih hrvatskih medija da je Nemaèka zatražila od ostalih èlanica EU da se, posle ulaska Hrvatske, zaustavi ulazak u èlanstvo ostalih zemalja Zapadnog Balkana, Moratinos je rekao da svaka zemlja na putu ka EU "ima svoj kalendar u meri u kojoj ispunjava nužne obaveze i merila EU".\n"Ali strateška odluka je utvrðena. I što pre u EU uðe Hrvatska, bolje za sve na Zapadnom Balkanu. Nije to - Hrvatska i onda zatvoriti vrata. Ne, to je Hrvatska i još više otvoriti vrata EU Zapadnom Balkanu", rekao je Moratinos èija zemlja danas okonècava šestomeseèno predsedavanje EU.


Kada dojava o bombi stigne – kako izgleda provera objekta | 013 info\nRTS\tPet, 20/05/2022 - 18:23\nMUP ne raspolaže pretpostavkama da li je dojava o postavljenoj eksplozivnoj napravi – bombi lažna ili prava, već svakoj najavi pristupa ozbiljno, smatra da je ona prava i postupa se u skladu sa svim donetim procedurama, kaže Radojko Caran, pomoćnik komandanta Policijske brigade. Građanima koji se zateknu u objektima savetuje da budu smireni, staloženi, da ne prave paniku i da postupaju po obaveštenjima nadležnih lica.\nRadojko Caran je potvrdio za RTS da danas nije bilo dojava o postavljanju bombi na teritoriji Beograda, u školama tržnim centrima, državnim ustanovama, bolnicama, ali da ih je u prethodna četiri dana na stotine poslato mejlom.\nIstiče da prilikom prijave ili najave da je postavljena eksplozivna naprava u nekom objektu ili školi, pripadnici MUP-a hitno izlaze na lice mesta radi obezbeđenja objekta i kontradiverzionog pregleda.\nKoliko može da traje pregled i od čega zavisi\nVreme neophodno da se obavi pregled zavisi od više faktora, od veličine objekta, broja prostorija, tehničkih i drugih uređaja.\n"Kompletno sve treba da se pregleda i sve zavisi od veličine samog objekta", naglašava Caran.\nDodaje da je prethodnih dana za pregled manjih objekata bilo potrebno u proseku od 60 minuta do dva ili tri sata.\n"To sve zavisi i da li je evakuacija završena blagovremeno i da li je obezbeđeno lice mesta, kada pripadnici MUP-a ulaze u objekat i obavljaju kontradiverzioni pregled. Što se tiče pregleda pripadnici MUP-a nose zaštitnu opremu, pancir, šlem, sredstva i uređaje za vršenje tog pregleda, a tom prilikom su uključeni i službeni psi", objasnio je Caran.\nNavodi da ustanove, institucije države Srbije, imaju svoje fizičko obezbeđenje 24 časa tokom cele godine. Međutim, samo fizičko obezbeđenje nije dovoljno nego postoji i kontradiverzioni pregled prtljaga, ljudi i svih koji ulaze da bi se zaštitio život ljudi u tim objektima.\nPosebno ukazuje na to da je aerodrom specifičan objekat gde važe drugačiji režimi, kontrole i kontradiverzione kontrole i putnika i prtljaga, robe, sredstava, takođe i prostora i aviona. Tu su uključene aerodromske službe koje imaju svoju nadležnost i svi državni organi koji su nadležni za bezbednost i putnika i avio-prevoza u Srbiji.\nMUP ne raspolaže pretpostavkama\nNaglašava da MUP ne raspolaže pretpostavkama da li je dojava lažna ili je prava. Ističe da svakoj najavi pristupaju ozbiljno i smatraju da je prava naprava i postupa se u skladu sa svim donetim procedurama.\nTek nakon završetka kontradiverzionog pregleda nekog prostora i ako se utvrdi da ne postoji eksplozivna naprava ili neko formacijsko sredstvo ili bomba, mogu da kažu da je dojava lažna.\nŠta kad je dojava prava\nCaran objašnjava i da, ako se prilikom pregleda uoči nešto sumnjivo, da podseća na neku eksplozivnu napravu ili bombu, postupaju pripadnici koji su posebno obučeni za te poslove uz korišćenje specijalne zaštitne opreme, uređaja specijalnih sredstava i službenih pasa u skladu s procedurama.\nGrađanima koji se zateknu u objektima ili u nekom prostoru savetuje da budu smireni, staloženi, posebno da ne prave paniku, jer ona ništa dobro ne može da donese, da postupaju po obaveštenjima nadležnih lica i obezbeđenja u tim objektima i nalozima pripadnika MUP-a.\nTakođe, navodi i da svaki građanin koji u tim situacijam ima neke lične stvari, tašnu ili nešto drugo, treba prilikom evakuacije objekta da ih ponese sa sobom, jer prilikom pregleda sve što nije pod nadzorom smatra se da je sumnjiv predmet.\n"Pretpostavka je da baš u tom nekom rancu, torbi može da postoji eksplozivna naprava", navodi on.\nUpozorava građane da ako naiđu na neki predmet ostavljen bez nadzora, da ne odgovara tom ambijentu i da se ne zna odakle potiče, da ga ne diraju već da prvo pozovu policiju ili nadležne službe u tim objektima, jer je to sumnjiv predmet.


Počela predizborna kampanja, u Kalesiji preko 350 kandidata – Radio Feral\nPočela predizborna kampanja, u Kalesiji preko 350 kandidata\n16/10/2020 16/10/2020 Mirsad Zulic\t0 Comments\nPredizborna kampanja za Lokalne izbore počela je danas i trajat će do petka, 13. novembra 2020.godine.\nGrađani BiH, s pravom glasa, će na ovogodišnjim Lokalnim izborima, 15.novembra birati općinske načelnike/gradonačelnike i vijećnike u Općinskim/Gradskim vijećima.\nZa izbore u Kalesiji prijavljeno je 30 političkih subjekata, sa preko 350 kandidata.\nZa poziciju načelnika općine Kalesija borit će se 8 kandidata: Muhamed Osmanović (SDP), Izet Paloš (BPS), Sanel Mujanović (SBB), Zijad Kulanić (SDA), Rusmir Hasanović (nezavisni kandidat), Sead Džafić (NBL), Suad Bešlić (Narod i pravda) i Mirsad Selimović (Nezavisni kandidat).\nU utrci za 27 mjesta u Općinskom vijeću Kalesija natjecat će se 28 političkih subjekata sa 344 kandidata, od čega 8 kandidata za jedno mjesto koje pripada pripadnicima nacionalnih manjina.\nRadio Feral i Neon TV će organizovati zajedničku debatnu emisiju kandidata za načelnika općine Kalesija, koja će se održati 11.novembra od 17 sati u sali BKC-a “Alija Izetbegović” Kalesija. Debata će se emitovati uživo u programima Radija Feral i Neon TV, kao i na facebook stranicama navedenih medija.\nTakođer, Radio Feral i Neon TV će, uz podršku Izborne komisije općine Kalesija, na dan izbora 15.novembra uživo realizovati emisiju “Izborna noć”, koja počinje od 19 sati. Građani općine Kalesija će uživo biti informisani o prvim preliminarnim rezultatima, uz analizu stručnih komentatora.\nInače, pravo glasa na Lokalnim izborima na području općine Kalesija ima više od 33 hiljade građana, koji će svoje biračko pravo moći ostvariti na 51. redovnom, jednom biračkom mjestu u odsustvu i tri mobilna tima, dok će 529 građana prijavljenih za glasanje iz inostranstva glasati putem pošte.\n← Farma “Spreča”: Potreban inženjer poljoprivrede\nKrizni štab Ministarstva zdravstva TK-a pozvao političke subjekte da se pridržavaju naredbi i preporuka nadležnih →\nBraća Fejzić donijeli važnu pobjedu tojšićkoj Slogi, kalesijska Bosna ponovo nemoćna na gostovanju\n06/05/2018 06/05/2018 Mirsad Zulic\t0\nIzgradnja SRC “Bosna” Kalesija ulazi u završnu fazu (FOTO)\n20/04/2022 20/04/2022 Mirsad Zulic\t0


Aleksandar Vulin u Suvom Grlu (Foto Kancelarija za KiM)\nDirektor Kancelarije za KiM obišao je selo Suvi Do gde je meštanima rekao da ni za Srbiju ni za Srbe na Kosovu nije prihvatljivo da se menja nacionalna struktura stanovništva.\n“Nije nikakav problem da se u svoje kuće vrate oni koji su tu živeli, naići će na dobrodošlicu. Mi to tražimo za Srbe pa kako bismo mogli da to uskratimo Albancima koji su se raselili”, rekao je on i dodao da je „potpuno neprihvatljivo menjaje etničke strukture i doveđenje ljudi koji tu nisu nikada živeli, što rade vlasti u Prištini”.\nOn je meštane Suvog Dola obavestio da je predloženo „da se formira mešovita komisija koju će činiti UNMIK, UNHCR, predstavnici lokalne samouprave i predstavnici albanske zajednice iz sela, koji će odlučivati ko može a ko ne može da se naseli jer oni znaju ko je u selu živeo pre 1999. godine.\nOn je obišao i selo Suvo Grlo u Opštini Istok gde je obećao da će kosovski dodatak biti drugačije raspoređen.\n„Nije pravedno da samo oni koji rade dobijaju kosovski dodatak već treba da bude isplaćivan i onima koji nigde ne rade ili rade kod privatnika jer to nije ekonomska kategorija već je to zahvalnost države Srbije zato što živite na najtežem području u Republici“, rekao je Vulin.\nPre odlaska u Suvi Do i Suvo Grlo Aleksandar Vulin je posetio Zdravstveni centar u Kosovskoj Mitrovici gde je kazao da neće biti otpuštanja radnika i da će isplata zarada biti redovnija.\nDirektor Vladine Kancelarije za KiM Aleksandar Vulin na Kosovo je doputovao u četvrtak, a svoju posetu započeo je otvaranjem aneksa Osnovne škole "Leposavić" u Leposaviću. On je istog dana na Tehničkom fakultetu u Kosovskoj Mitrovici prisustvovao svečanom uručivanju stipendija za oko 60 najuspešnijih studenata visokoškolskih ustanova na Kosovu. Održao je i sastanak sa predstavnicima četiri opštine sa severa Kosova.\n22.09.2020 Imenovano još šest sudija Specijalizovanih veća u Hagu (131)


Koliko košta Trampov dvodnevni boravak u Davosu - 21.01.2020, Sputnik Srbija\nKoliko košta Trampov dvodnevni boravak u Davosu\nDvodnevni izlet američkog predsednika Donalda Trampa na Svetskom ekonomskom forumu koštaće američke poreske obveznike 3,4 miliona dolara, što je njegov... 21.01.2020, Sputnik Srbija\nsvet, vesti, davos\n18:59 21.01.2020 (Osveženo: 19:57 21.01.2020)\n© REUTERS / ARND WIEGMANNTrampov dolazak u Davos\nDvodnevni izlet američkog predsednika Donalda Trampa na Svetskom ekonomskom forumu koštaće američke poreske obveznike 3,4 miliona dolara, što je njegov najskuplji boravak u Davosu do sada.\nOva sredstva namenjena su za iznajmljivanje automobila i plaćanje hotelskih soba, ali ne uključuju troškove obezbeđenja, plate, kao ni oko 2,2 miliona dolara, koliko se procenjuje da je potrebno za let predsedničkog aviona „Er fors 1“ od SAD do Ciriha i helikoptera „Marin 1“ od Ciriha do Davosa, piše poslovni portal „Kvarc“.\n„Kvarc“ ističe da je ovo je najskuplje Trampovo putovanje u Davos do sada.\nTema o kojoj se ćuti u Davosu: Ko nam otima najveće bogatstvo\nProšlogodišnje putovanje, koje je Tramp otkazao u poslednjem trenutku, usred delimičnog gašenja vlade, trebalo je da dostigne cenu od 3,6 miliona dolara, ali i dalje košta oko 3,2 miliona dolara u vidu troškova neiskorišćenih hotelskih soba i iznajmljenih automobila, prenosi Tanjug.\nZa smeštaj predsednikovog tima na ovogodišnjem Svetskom ekonomskom forumu SAD su izdvojile milion dolara.\nTajna služba izdvojila je više od 400.000 dolara za agente koji borave u „Bad ragacu“, odmaralištu sa pet zvezdica, i još 176.000 dolara za hotelske sobe na aerodromu u Cirihu.\nIznajmljivanje automobila za komunikacionu agenciju Bele kuće, koja obezbeđuje sigurnu komunikaciju predsednika i njegovog osoblja, koštaće oko 266.000 dolara.\nSvakog januara hiljade svetskih zvaničnika dolazi u Davos, švajcarski gradić sa oko 11.000 stanovnika.\nŠvajcarski list pronašao „ruske špijune“ u Davosu\n21 Januar 2020, 17:06\nVelika potražnja za smeštajem podigla je cene, pa jednostavan apartman košta od 1.000 dolara za noć.\nJedini američki predsednik koji se pojavio u Davosu pre Trampa bio je Bil Klinton, 2000. godine, poslednje godine na toj funkciji.\nRonald Regan je održao nekoliko govora putem video-poziva, dok su Džordž Buš, Džordž Buš Mlađi i Barak Obama potpuno ignorisali Forum.


Hakovana web stranica Ministarstva finansija BiH\nO hakerskom napadu obaviještena je Državna agencija za istrage i zaštitu(SIPA) te državna Obavještajno-sigurnosna agencija (OSA), navode iz ministarstva. Ministar Vjekosav Bevanda od agencija traži da se počinioci pronađu.\nBevanda je medijima poslao nekoliko fotosadržaja za koje tvrdi da su uploadovani na zvaničnu web stranicu Ministarstva nakon napada.\nOne of images uploaded by hackers to web site of Bosnian ministry of finance\n"S obzirom na to da se na web stranici vrijeđaju druge države, njihovi predstavnici i narodi uz prijeteće i uvredljive nacionalistčke poruke, ministar financija i trezora BiH zatražio je hitnu istragu o ovom neprijatnom slučaju, a obavještena je i kompanija koja održava server i web stranicu Ministarstva financija i trezora BiH.", stoji u kratkom saopštenju iz Ministarstva finansija.\nWeb stranica je žargonom hackera "defaceovana" a umjesto na sadržaje ministarstva adresa mft.gov.ba je vodila na internet mjesto koje je prikazivalo više fotografija sa oznakama Oslobodilačke vojske Kosova te propagandne albanske nacionalističke materijale.\nPrema fotografijama koje je Ministarstvo dostavilo medijima radi se o akciji četvorice albanskih hakera sa imenima Dr.Injection, Individ H4ck, General Al i Mr.Virus.\nU trenutku pisanja ove vijesti stranica ministarstva još je bila van funkcije.


BIZIT 2020: Rad i školovanje u doba nove realnosti | Kamatica\nPočetna > pr-sadrzaj > BIZIT 2020: Rad i školovanje u doba nove realnosti\nTekst objavljen: 03.10.2020 18:00\nOkolnosti u kojima poslujemo, živimo i školujemo našu decu i omladinu poslednjih meseci su temu online obrazovanja i učenja na daljinu podigle u sam vrh interesovanja javnosti, što je organizatore konferencije BIZIT motivisalo da upravo ovu temu istaknu kao ključnu u programu predstojećeg događaja. Najveća regionalna biznis konferencija, BIZIT, će biti održana 4. i 5. novembra u Beogradu u Klubu Poslanika, po prvi put u dva paralelna formata!\nPandemija COVID-19 uticala je na obrazovne sisteme širom sveta, što je dovelo do skoro potpunog zatvaranja škola, univerziteta i fakulteta. Većina vlada širom sveta privremeno je zatvorila obrazovne institucije u pokušaju da zaustavi širenje COVID-19. U nedavnom UNESCO istraživanju navodi se da je približno 1,277 milijardi učenika trenutno pogođeno zbog zatvaranja škola kao odgovor na pandemiju. Prema podacima UNICEF-a, 46 zemalja trenutno sprovodi kompletna zatvaranja, a 27 sprovodi lokalno zatvaranje, što utiče na oko 72,9% svetske đačke i studentske populacije, dok su trenutno otvorene škole u 72 države.\nTakođe, pandemija je dovela do neočekivanog ubrzavanja promene organizacije rada. Većina zaposlenih je u situacijama najstrože izolacije radila iz svojih dnevnih soba, trpezarija i terasa, koristeći mobilne telefone, iPad uređaje i privatne računare za pristup podacima koji se nalaze na zaštićenim kompanijskim mrežama. Da li su i u kojoj meri kompanije bile spremne za ovakav način rada? Da li su bile svesne bezbednosnih rizika i načina na koje može biti ugrožena sigurnost važnih podataka, a samim tim i sigurnost procesa koji se obavljaju unutar kompanije? Da li Srbija ima adekvatan plan i program za učenje na daljinu i kako će se to odraziti na buduće stručnjake, pre svega u oblasti IT-ja? Odgovore na ova i slična pitanja pružiće učesnici panela „Najlepše je kod kuće“ među kojima će biti predstavnici velikih kompanija koji su se uspešno transformisali i oni koji imaju rešenja za remote rad.\nNovina koju uvodimo ove godine zbog situacije izazvane pandemijom virusa SARS-Cov-2 jeste da će BIZIT biti održan uživo i online. U Klubu poslanika će uživo prisustvovati onoliko publike koliko dozvole mere zdravstvene bezbednosti. Za online praćenje broj učesnika nije ograničen i za njih će biti organizovan interaktivni video prenos u realnom vremenu.\nNa ovogodišnjoj dvodnevnoj konferenciji posvećenoj digitalnoj transformaciji u novoj realnosti posetioci će imati prilike da čuju predavanja eminentnih stručnjaka iz oblasti IT-ja i biznisa, kao što su Prof. dr Dejan Šoškić, redovni profesor Ekonomskog fakulteta u Beogradu, Boris Vukić, konsultant u Adizes SEE Institut, Vojislav Žanetić, kreativni direktor i suvlasnik marketing agencije B.C.A. MOSAIC i mnogi drugi.\nbizit 2020 nova realnost bizit online vojislav žanetić bizit konferencija Dejan Šoškić pr sadržaj


BEOGRAD - Evropska unija neće prihvatiti ishod "jednostranog" referenduma u Crnoj Gori, a kao legalan smatraće samo rezultat širokog konsenzusa o pravilima tog procesa, navodi se u demaršu EU koji je juče dostavljen crnogorskoj vladi. Unija je zatražila da Podgorica, prenosi Beta, ne priprema referendum dok relevantne međunarodne institucije, a pre svih Venecijanska komisija, ne procene usklađenost zakonodavstva Crne Gore s međunarodnim standardima. Ispunjenje zahteva uticaće na proces zaključivanja Sporazuma o stabilizaciji i pridruživanju sa SCG. Iako su iz Podgorice stizale samouverene izjave o tome kako Crna Gora ne sluša nikoga, ipak će morati malo da uspore.\n- Zbog zahteva EU, formalno-pravno za sada ništa nećemo raditi kada govorimo o referendumu. Sačekaćemo stav Venecijanske komisije, koji treba da dobijemo u decembru - rekao je za Glas visoki funkcioner DPS-a Miodrag Vuković i dodao da pripreme za izjašnjavanje nisu stale, jer "niko ne može obustaviti politički rad s narodom o tome da je nezavisnost najbolje rešenje za Crnu Goru".\nDa je reč o evropskom pokušaju izbegavanja referenduma, tvrdi portparol Pokreta za nezavisnu Crnu Goru Nebojša Nikčević i napominje da EU traži mnogo više od međunarodnih standarda.\n- Niko u Crnoj Gori neće pristati na ucenjivačke uslove, koje još niko u svetu nije propisao - kaže Nikčević.\nEU se nada da će crnogorska vlada u potpunosti sarađivati s međunarodnom zajednicom, održati dijalog sa opozicijom i Beogradom, ali i pokazati zainteresovanost "za pitanja značajna za stabilnost regiona".\nMada ovo poslednje i Crna Gora između redova shvata kao zahtev za interesovanje o Kosovu, Vuković tvrdi da oni ostaju po strani.\n- Nas to ne interesuje i neka Vlada Srbije, koja je to i zamutila, sada odmuti - kaže on.\nOve stavove trojka EU prenela je juče Podgorici, a isto će predočiti zvaničnicima SCG i Srbije.


Sinisa Mali - Fiskalizacija nam je najjace oruzje u borbi protiv sive ekonomije | INFO 24\nSinisa Mali – Fiskalizacija nam je najjace oruzje u borbi protiv sive ekonomije\nMinistar finansija Siniša Mali ocenio je danas tokom obilaska kozmetičkog salona „Una centar“, koji je prešao na novi model e-fiskalizacije, da je taj sistem možda i najjače oružje u borbi protiv sive ekonomije.\nTom prilikom demonstrirana je naplata tretmana putem nove fiskalne kase, a ministar i vlasnica lokala Ana Drizić zalepili su na pult nalepnicu „I ja sam e-fiskalizovan“.\nMinistar Mali je zahvalio vlasnici salona što je prepoznala značaj uvođenja novog sistema, koji, kako je ocenio, predstavlja odličan način borbe protiv sive ekonomije.\n„Drago mi je što sam došao u kozmetički salon Una centar da proverim na koji način funkcionišu novi fiskalni uređaji i sistem fiskalizacije. Kao što ste imali prilike da vidite, apsolutno sve radi savršeno, plaćanje je u gotovini ili sa karticom i izdaje se fiskalni račun. Svaki račun ima QR kod, a telefonom možete da proverite da li je taj račun ispravan ili nije i na takav način se zajedno borimo protiv sive ekonomije“, naglasio je on.\nMinistar je podsetio da po prethodnom zakonu i sistemu, kozmetički saloni nisu bili u obavezi da imaju fiskalnu kasu.\n„Po ovom novom zakonu jesu, i želim gospođi Drizić da zahvalim na gostoprimstvu, ali i na odgovornosti i ažurnosti kada je primena novog sistema u pitanju“, rekao je Mali i zahvalio joj se što podržava napore Vlade Srbije da se zajedno borimo protiv sive ekonomije.\nPrema njegovim rečima, u ovom trenutku više od 130.000 obveznika fiskalizacije prijavilo je lokacije prodajnih objekata.\n„Da bude jasno, nema produženja krajnjeg roka. Do 30. aprila je rok da se svi koji su u obavezi fiskalizuju. Od 1. maja svi će morati da rade po novom sistemu. Ono što jeste novina, izašli smo u susret onima koji još nisu uzeli subvenciju za nabavku fiskalne kase i uveli novi rok za prijavu od 15. marta do 5. aprila. Svako ko se nije prijavio u prvom roku, dobija sada subvenciju države – 100 evra za fiskalnu kasu i 100 evra po prodajnom mestu. Pokrivamo u potpunosti troškove nabavke novih fiskalnih kasa“, rekao je Mali i podsetio da se prijava obavlja preko portala Poreske uprave.\nMinistar je poželeo uspešan rad vlasnici salona, puno uspeha i mušterija, istakavši da što više novca zaradite, zarađuje i država za budžet, a iz tog budžeta koristimo sredstva za puteve, povećavamo plate i penzije i trudimo se da Srbiju učinimo boljim i lepšim mestom za život.\nVlasnica kozmetičkog salona „Una centar“je poručila da su oni u prvom roku iskoristili priliku da se prijave za subvenciju i da je novac brzo legao na račun.\nDrizić je, kada je reč fiskalnoj kasi, istakla da je sve završeno za sedam dana i ocenila da je sistem jednostavan.\nPrethodni rok do kada su obveznici mogli da se prijave za subencije za novu fiskalizaciju bio je do 31. januara 2022.godine.\nPrijavljivanje za subvencije u novom roku, za sve koji se nisu prijavili u prvom roku, će se odvijati na isti način kao i prethodni put. Ta prijava je jednostavna, ne zahteva mnogo vremena, a obveznici fiskalizacije mogu samo jednom da se prijave, odnosno ne mogu naknadno da menjaju prijavu.


Samsung Galaxy Note8 predstavljen u Srbiji – Gloria\n–Naš Note brend ima verne korisnike, čak 86 odsto njih kaže da voli svoj telefon. Oni su naša stalna inspiracija, zbog njih se trudimo da uređaje stalno unapređujemo -rekao je Milan Vujović, direktor marketinga kompanije Samsung za Adriatik region i dodao:\n–Shodno tome, dizajnirali smo Galaxy Note8 koji omogućava ljudima da urade stvari za koje nikad nisu mislili da će biti moguće, a sve zahvaljujući velikom ekranu, unapređenoj S Pen olovci i moćnoj dvostrukoj kameri. Upravo ovakav skup jedinstvenih funkcija i mogućnosti ovog uređaja razlog je lojalnosti naših korisnika.\nS Pen olovka kod Note8 uređaja ima tanji vrh i bolju osetljivost na pritisak za nove načine pisanja, crtanja, interakcije sa telefonom kao i komunikacije sa prijateljima. Uz ovaj model moguće je i deljenje animiranog teksta ili crteža kroz različite platforme koje podržavaju animirane GIF-ove. Ova opcija predstavlja sasvim nov način komunikacije pomoću S Penolovke. Uz opciju S Pen Translate korisnici mogu u toku putovanja da još brže prevode tekstove, cele rečenice na čak 71 jezik, i da odmah pretvaraju jedinice u strane valute.


Milutin Jeličić Jutka, bivši predsednik opštine Brus, uz još pet osoba, priveden je u utorak, 27. aprila (Foto: Ulaz u zgradu Opštine Brus)\nMilutin Jeličić Jutka, bivši predsednik opštine Brus, uz još pet osoba, priveden je u utorak, 27. aprila, i određen mu je pritvor od 48 sati, potvrdilo je Ministarstvo unutrašnjih poslova (MUP) Srbije.\nU saopštenju MUP-a se navodi da su pripadnici policije, Odeljenja za borbu protiv korupcije, u saradnji sa Posebnim odeljenjem za suzbijanje korupcije, Višeg javnog tužilaštva u Kraljevu, u nastavku akcije borbe protiv korupcije uhapsili šest osoba, dok će protiv dve biti podnete krivične prijave.\nKako se navodi, sumnja se da je Milutin Jeličić, bivši predsednik Opštine Brus, tokom 2017. i 2018. godine, „suprotno zakonu izdavao zaključke na osnovu kojih su fizička lica mogla da postave privremene objekte i priključe ih u Nacionalni park ’Kopaonik’ na postojeću infrastrukturnu mrežu, čime je izvršeno krivično delo zloupotreba službenog položaja“.\nTakođe su Jeličić i A.S, bivše odgovorno lice Opštine Brus, kako se sumnja, u korist žene investitora prosledili prijavu za legalizaciju objekta na Pančićevom vrhu nadležnom ministarstvu, sa neistinitim sadržajem u kome je navedeno da je prijavu za legalizaciju objekta žena investitor poslala Opštini Brus 2014. godine, a prijava je podneta tokom 2018, navodi MUP.\nKako se dalje navodi, Jeličić se takođe tereti i da je izvršio krivično delo trgovina uticajem tako što je svojoj sekretarici rekao da u zapisnik sednice Opštinskog veća naknadno unese neistinite podatke nakon što je tokom inspekcijskog nadzora utvrđeno da je investitor prekoračio površinu objekta.\nMilutin Jeličić Jutka je pre samo četiri dana izašao iz zatvora gde je odslužio tromesečnu kaznu zbog seksualnog uznemiravanja nekadašnje saradnice iz opštinske uprave Marije Lukić.


Nalazite se ovde: Mascus Srbija > Skladišna oprema > Oprema za luke i kontejnere > Terberg\nTerminalni tegljači (74)\nPolovna Terberg oprema za luke i kontejnere na prodaju\nOvde je kompletna lista polovnih Terberg oprema za luke i kontejnere oglasa za prodaju na Mascusu. Terberg oprema za luke i kontejnere oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Terberg oprema za luke i kontejnere u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Terberg oprema za luke i kontejnere i druge opreme\nOvde je kompletna lista polovnih Terberg oprema za luke i kontejnere za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Terberg oprema za luke i kontejnere koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Terberg oprema za luke i kontejnere.


OSUDA POSTUPKA ŠEFA PREDSTAVNIŠTVA RS-A U RUSIJI | Hayat.ba\nUdruženje novinara Republike Srpske (RS) najoštrije je osudilo postupke šefa Predstavništva RS u Rusiji Duška Perovića i upućne prijetnje redakciji portala „Kapital“ i glavnom i odgovornom uredniku Siniši Vukeliću, zbog objavljivanja priče o ruskom investitoru Rašidu Serdarovu i kompaniji "Komsar Enerdži".\nPerović je poručio da će “zatvoriti sajt” te da će glavni i odgovorni urednik portala “Kapital” Siniša Vukelić imati “velikih problema u životu”, nastavi li da se bavi kompanijom koja je u ovom slučaju predmet novinarske pažnje, optužujući istovremeno redakciju za iznuđivanje novca.\nIz Udruženja novinara poručuju Peroviću da Ustav RS, koju on predstavlja u Rusiji, članom 26. garantuje “slobodu štampe i drugih sredstava javnog obavještavanja”.\nUz sve njegove manjkavosti, iste garancije daje i Zakon o javnom informisanju, ali i niz drugih akata i konvencija na čije poštovanje se obavezala RS, a time i njeni zvaničnici među kojima je i sam Perović – navedno je u saopćenju.\nPodsjećaju Perovića, ali i druge pojedince koji smatraju da su oštećeni radom medija, da svoju zaštitu mogu da potraže u važećim propisima, a nikako u sopstvenoj sili ili uticaju koji je stečen tokom obavljanja dužnosti uime svih građana RS.\nNedopustivim smatramo korišćenje političke moći, položaja i ovlašćenja koje su pojedincu date uime RS, za obračune sa medijima i medijskim radnicima – istakli su iz Udruženja novinara RS.


Naslovna/Društvo/Cvijanović: Želimo da razvijamo svaku opštinu, jer time jača Srpska\nTESLIĆ – Predsjednik Republike Srpske Željka Cvijanović rekla je danas u Tesliću da je do 2018. godine na osnovu različitih projekata Vlade u tu opštinu uloženo oko 70 miliona KM i naglasila da je cilj razvoj svake lokalne zajednice jer na taj način jača cijela Srpska.\n“Oko 300.000 KM otišlo je na rekonstrukciju škola, dio za lokalni vodovod… Provodimo još nekoliko važnih projekata ove godine u oblasti školstva, a izdvojeno je na tom planu više od 800.000 KM čija će realizacija početi uskoro”, rekla je Cvijanovićeva nakon sastanka kome su prisustvovali i ministar za naučno-tehnološki razvoj, visoko obrazovanje i informaciono društvo Srđan Rajčević i poslanik u Parlamentarnoj skupštini BiH i predsjednik Opštinskog odbora SNSD-a Teslić Dragan Bogdanić.\n“Razgovarali smo kako poboljšati komunikaciono poziciju ove opštine kroz otvaranje nekoliko kružnih tokova, zatim obilaznice koja treba da se pravi. Važno je da opština bude otvorenija, odnosno da obezbijedimo adekvatan pristup na auto-put koji imamo u dobojskoj regiji”, rekla je Cvijanovićeva, koja je došla u Teslić na poziv načelnika opštine.\nOna je najavila dolazak premijera Srpske Radovana Viškovića u Teslić da bi se nastavili rješavati problemi u ovoj loklanoj zajednici.\n“Podrška Tesliću nije izostajala i biće tako i u narednom periodu. Želimo da razvijamo svaku lokalnu zajednicu jer time jača cijela Srpska”, rekla je Cvijanovićeva i dodala da će svi projekti u opštini biti sprovođeni u koordinaciji vlasti Srpske i opštine, ali i Srbije.\n“Što se tiče nedavnog fizičkog napada na gospodina Bogdanića, to je nedopustivo. Postoje zakoni koji regulišu ponašanje u zajednici i očekujem da se to ne dešava nikome i da organi zakona u ovom slučaju rade svoj posao i da odgovorni dobiju adekvatnu sankciju”, rekla je Cvijanovićeva.\n“To je retrogradno, nazadno i to nas vuče unazad”, ocijenila je Cvijanovićeva. Ona je naglasila da je njena posjeta Tesliću pokazatelj da ima potrebe za razgovorom na praktična način čiji je krajnji cilj briga o stanovništvu cijele Srpske.\n“Ovom posjetom pokazujem da imamo prioritetan zadatak da vodimo računa o potrebama svih građana i borimo se da to bude što bolje”, rekla je Cvijanovićeva i dodala da je politička borba u redu dok se svi koriste zakonitim i dozvoljenim sredstvima.\nNačelnik Teslića Milan Miličević izrazio je zadovoljstvo posjetom predsjednika Republike s ciljem postizanja boljeg života i standarda svih Teslićana.\n“Plan kapitalnih ulaganja u Teslić predviđa trogodišnji period i projekte vrijedne 28 miliona KM. Tu su zaobilaznica, kružni tokova, vodovod i kanalizacija… To lokalni budžet ne može iznijeti pa očekujemo podršku vlasti Srpske”, rekao je Miličević.\nOn je oštro osudio fizički napad na Bogdanića i rekao da odgovorni moraju biti sankcionisani na pravi način, te dodao da se lokalni politički problemi moraju rješavati na lokalnom nivou u okviru zakona.\nPrema podacima Vlade Republike Srpske, do sada je u opštinu Teslić, po različitim programima iz Razvojnog programa i iz Budžeta Republike, uloženo više od 70 miliona KM, a kroz kredite Investiciono-razvojne banke /IRB/ Srpske plasirano je 40 miliona.\nCvijanovićeva je u nastavku posjete Tesliću posjetila Srednjoškolski centar, gdje je u toku sastanak sa direktorima lokalnih osnovnih i srednjih škola na kojem se razgovara o ulaganjima u školske objekte, koja će biti realizovana u ovoj godini.\nNakon sastanka planirane su izjave.\nauto auto-put banke BiH budžet centar društvo IRB kanalizacija napad obrazovanje posao Predsjednik Republike Srpske sastanak SNSD SRNA Teslić ulaganja Una vodovod


SVE VIŠE ĐAKA NA DUALNOJ NASTAVI: Više od 2.400 kandidata za učenje kroz rad : Nadlanu.com\nSVE VIŠE ĐAKA NA DUALNOJ NASTAVI: Više od 2.400 kandidata za učenje kroz rad\nObjavljeno 23. jul 2020. / 16:00:36\nObrazovanje po dualnom modelu bilo je atraktivno među učenicima i njihovim roditeljima i ove godine, što potvrđuje i više od 2.400 budućih srednjoškolaca koji su se u školskoj 2020/21. opredeli za učenje i razvoj veština kroz rad u kompanijama.\nPri upisu učenicima je bilo na raspolaganju 47 obrazovnih profila u 74 srednje škole u Srbiji, a na inicijativu privrede, u novoj školskoj godini uvedeno je 10 novih - aviomehatroničar, plastičar, gumarski tehničar, tehničar za oblikovanje nameštaja i enterijera, modelar odeće, mehaničar tekstilnih mašina, monter telekomunikacionih mreža, poljoprivredni tehničar, vinogradarvinar i prehrambeni tehničar.\n- Učenje kroz rad nova generacija učenika obavljaće u 328 kompanija širom Srbije. Kada se ovim podacima dodaju i oni iz prethodnih godina, dolazi se do sume od oko 900 kompanija u kojima se razvija dualni model obrazovanja i obuhvata oko 6.900 učenika - ističe Mirjana Kovačević, rukovodilac Centra za edukaciju, dualno obrazovanje i obrazovne politike Privredne komore Srbije PKS.\n- Privredna komora Srbije PKS podržava razvoj dualnog obrazovanja jer ovaj vid edukacije omogućava đacima da steknu obrazovanje primenljivo u praksi, a kompanijama da školuju i zadrže kvalitetne mlade kadrove - rekla je Kovačević.\nDodaje da su veoma pozitivna iskustva učenika koji su se školovali za neki od dualnih profila, a kao najvažnije prednosti ovog načina obrazovanja, učenici ističu mogućnost da ono što uče u teoriji vrlo brzo provere u praksi.\n- Đaci i roditelji mogli su se uveriti u to da proizvodno zanimanje ne znači težak fizički rad, već zahteva veliku koncentraciju na radnom mestu i odgovornost, jer se radi na najsavremenijim mašinama. Učenici ističu da su se brzo privikli na industrijsku kulturu, stekli radne navike, kao i samopouzdanje - navela je Kovačević.\nIako tek zaposleni imaju mogućnost da i sami predlažu neka poboljšanja i izmene u proizvodnom procesu, a starije kolege ozbiljno su uvažavale njihove predloge. Prednošću đaci smatraju i to što su se lako uklopili po završetku školovanja, a najbolje je to što imaju više opcija – da rade odmah ili da nastave školovanje, često i uz podršku kompanija gde su bili na praksi.\nKOLIKO SU SRBI PISMENI: Polovina građana sa završenom…\nOsim sigurnog radnog mesta i prihoda, svaki učenik koji upiše trogodišnje dualne profile, ako želi i shvati da ima potencijala da može da studira, uvek ima mogućnost da se dokvalifikuje, da završi i četvrti stepen obrazovanja i da upiše fakultet.\nNedavne izmene Zakona o srednjem obrazovanju propisale su da ako se praktična nastava i profesionalna praksa realizuju kod poslodavca u obimu većem od 25 odsto od ukupnog broja časova predviđenog za to onda se boravak učenika kod poslodavaca uređuje Zakonom o dualnom obrazovanju, što do sada nije bio slučaj.\nZbog toga će u narednom periodu biti neophodno pružiti značajniju podršku privredi da se u većoj meri uključi u dualno obrazovanje kako bi se učenicima omogućilo kvalitetno srednje stručno obrazovanje.\nVeće učešće malih privrednika\n- Zbog izmene Zakona o srednjem obrazovanju, najveći izazovi za dalji razvoj dualnog obrazovanja biće veće učešće mikro i malih privrednih subjekata, nepovoljna demografska kretanja i manji broj učenika u određenim regionima zbog čega treba omogućiti otvaranje odeljenja i sa manje od 30 đaka ako za tim profilom postoji potreba privrede - ocenila je Mirjana Kovačević, rukovodilac Centra za edukaciju, dualno obrazovanje i obrazovne politike Privredna komora Srbije (PKS).\nU rešavanju ovih izazova PKS imaće veliku podršku partnera iz Privredne komore Austrije, sa kojima, uz finansijsku podršku Austrijske razvojne agencije, realizuje projekat "Razvoj dualnog stručnog obrazovanja u Srbiji".\ndualno obrazovanjefakultetMirjana Kovačevićobrazovanjepksprivredaprivredna komora srbijeprivredni subjektiškolska godinasrednjoškolcistručno obrazovanjeučeniciučenje kroz rad


Prijavite se za posao u Emiratima | Lako do znanja\nPočetna » Baza znanja » Prijavite se za posao u Emiratima\nPrijavite se za posao u Emiratima\nLako do znanja, 23.11.2013 - 12:59\nDiplomirani poljoprivredni inženjeri, veterinari, biolozi, hemičari, kao i mašinski i elektroinženjeri imaju šansu da se zaposle u Ujedinjenim Arapskim Emiratima.\nOva zemlja je, preko Nacionalne službe za zapošljavanje, raspisala konkurs za deset radnih mesta, za koje im je potreban veći broj kandidata.\n"Partneri iz Emirata traže agronome koji će raditi na zaštiti useva, veterinare sa iskustvom u ovčarstvu, upravnika farme, kao i diplomirane hemičare ili inženjere poljoprivrede", navode u NSZ.\n"Potrebni su im i diplomirani mašinski inženjeri za posao rukovodilaca radioničkog održavanja, predradnici za useve sa srednjom stručnom školom iz oblasti poljoprivrede, mehaničari u radionici i radnici opštih poslova na farmi", dodaju u NSZ.\nUslovi za konkurs na sve pozicije su znanje engleskog jezika i poznavanje rada na računaru, kao i minimum pet godina radnog iskustva. Izuzetak je posao upravnika farme, za koji se mogu prijaviti samo kandidati koji imaju najmanje deceniju profesionalnog iskustva na čelu poljoprivrednog gazdinstva.\nZa prijavu na konkurs kandidatima je potrebna radna biografija na srpskom i engleskom jeziku. Rok za podnošenje prijava je 10. novembar.\nU Nacionalnoj službi za zapošljavanje napominju da će informacije o uslovima rada kandidati dobiti prilikom razgovora sa poslodavcem.\nSvi zainteresovani kandidati, bez obzira na to da li su prijavljeni na evidenciju NSZ ili ne, mogu poslati svoje biografije na mejl zaposljavanje@nsz.gov.rs ili poštom na adresu Dečanska 8/5, 11000 Beograd, sa naznakom "za konkurs Ujedinjeni Arapski Emirati" i nazivom radnog mesta na koje se konkuriše.


Đ.Dejanović: Sve više prvih beba rađa se van Srbije\nTanjug 11. februara 2019. 19:49\nBEOGRAD – U Srbiji se povećava broj porodica sa dvoje, troje i četvoro dece, ali se prve bebe sve više rađaju van granica naše zemlje, kaže ministarka zadužena za demografiju i populacionu politiku Slavica Đukić Dejanović i ističe da zbog toga pitanje migracija treba da bude u fokusu populacione politike.\n„Lokalne samouprave konkurišu i za sredstva za zdravstvene ustanove, posebno za one koje pokrivaju udaljena sela, i kojima su potrebna transportna sredstva, ili medicinski aparati kojima se, na primer, prati trudnoća tako da buduće majke mogu da obave pregled u svom domu zdravlja, a ne u najbližem gradu“, objasnila je Đukić Dejanović gostyjući na TV N1.\nUpitana da li je tačno da Srbija godišnje gubi 100.000 stanovnika, Đukić Dejanović je navela da nas je svake godine manje za grad, a da je u 2018.godini ta cifra iznosila oko 37.000 stanovnika\nNa konstataciju novinara da se u javnosti često navodi da 60.000 ljudi napusti Srbiju, ministarka je rekla da su podaci „malo drugačiji“ i da Srbiju godišnje napusti oko 15-16.000 ljudi.\n„To je registrovan podatak, ali znamo da ljudi odlaze i na crno, odlaze na privremeni rad ili na usavršavanja i vraćaju se u zemlju“, rekla je ministarka i dodala da ankete pokazuju da trećina studenata planira da ode iz Srbije, ali da bi se polovina njih vratila ako bi se u zemlji stvorili uslovi da mogu pristojno da zarade.\n„Danas sam analizira podatak da se broj trećerođenih beba u Srbiji ne razliuke od broja iz 1980.godine kada smo imali izvanrednu demografsku situaciju. Ali to samo za sebe ne znači ništa, podaci moraju da se dovedu u kontekst sa drugim parametrima“, rekla je Đukić De\n„Došli smo do zakljcucka da treba pomoći trima kategorijama žena, onima koje imaju visoka primanja, a odu na trudničko ili odsustvuju zbog nege deteta, zatim onima koje imaju manje od šest meseci radnog staža, kao i onima koje su tek počele da rade, a morale su da otvore bolovanje“, navela je Đukić Dejanović.\nNa pitanje da li je upoznata sa zahtevima Inicijative „Mame su zakon“, Đukić Dejanović je naglasila da su mame uvek u pravu kada traže da im se ostvari neko pravo.


M. K. 18. oktobra 2018. 07:12\nLekari u Sjedinjenim Američkim Državama su upozorili na porast obolelih od retke bolesti (upala kičmene moždine), koja utiče na nervni sistem kod dece i podseća na poliomijelitis. Tokom 2018. godine zabeleženo je oko 127 slučajeva, uključujući već potvrđene dijagnoze, saopštava „Sajens alert“.\nPrema rečima predstavnika Centara za kontrolu i prevenciju bolesti, uprkos naporima specijalista koji sprovode laboratorijske i druge testove, uzroci većine slučajeva obolevanja ostaju nejasni.\nPovećanje broja obolelih zabeleženo je od 2014. godine, a najviše slučajeva se javlja tokom avgusta i septembra. Prema prognozama, bolest će nastaviti da se širi. Trenutno je registrovana u 22 zemlje, a oboleli su deca mlađa od 18 godina, dok je prosečna starost pacijenata četiri godine.\nZasad ne postoje nikakvi specijalni preparati ni vakcine za lečenje ove retke bolesti. Bolest utiče na kičmenu moždinu i može dovesti do doživotne paralize. Uzročnici su i dalje nepoznati, a doktori smatraju da su virusi, toksini i genetski poremećaji mogući uzroci obolevanja.


Žensko preduzetništvo je postalo jedna od čestih i glavnih tema u poslednjih nekoliko godina, skoro deceniju. Javni medijski diskurs već taman toliko dugo zvuči baš onako kako se žene osećaju – spremne da izađu iz zone komfora, da primene i monetarizuju svoja znanja i veštine, da nauče ono šta žele i da se pokažu izvan porodičnog kutka, solidarišući se sa drugim ženama.\nPored raznih usporavanja prisutnih decenijama, došlo je do pandemije koja je uzdrmala celu planetu u gotovo svim društvenim segmentima, a ništa manje ni žensko preduzetništvo. Međutim, postoje mesta i osobe koje se i poslednjih godinu dana trude da ne zaostaju i da ženama pruže adekvatnu podršku u biznis sferi. Na tom mestu, između ostalog, piše da su one tu kako bi žene „jednostavnije ušetale u svet biznisa, a kasnije u istom tom biznisu uspešno opstale i napredovale“.\nSa Sofijom Bajić iz kluba „Biznis na štiklama“ razgovorom za Biznis vesti magazin, na temu ženskog preduzetništva obeležili smo godinu dana od globalne svetske krize prouzrokovane virusom kovid 19, koji je prodrmao celokupni preduzetnički sistem.\nSa Sofijom Bajić razgovarala je Milica Savić.


Najseksipilniji evropski DJ večeras u Bašti kod Juge – CLUBBING.RS\nNajseksipilniji evropski DJ večeras u Bašti kod Juge\nJuly 11, 2015 • No Comments •Najave\nOve subote, 11. jula, „Bašta kod Juge“ sa ponosom predstavlja „naše gore list“ i jednu od najseksipilnijih pojava na evropskoj DJ sceni – Lady Lee! Prisutni će uživati u žanrovima kao što su hip house, nu-disco, deep house, rnb, hip hop i top 40, a party počinje već od 22h.\nLady Lee je DJ, pevačica, tekstopisac i model iz Srbije koja stvara muziku na engleskom jeziku i gradi karijeru van granica Srbije.\n„Srpska JLo“, kako su je prozvali domaći mediji zbog egzoticne lepote i zanosnih oblina, kao DJ često radi u Kanu, Dubaiju, Majamiju i na Ibici.\nS obzirom da retko nastupa u Beogradu, naši sugrađani će ove subote 11. jula imati eskluzivnu priliku da čuju i vide talentovanu Lady Lee za DJ pultom „Bašte kod Juge“, a ova mlada dama će ujedno Beograđanima ove subote premijerno predstaviti svoj novi singl „Nasty Gal“! Specijalni gosti večeri biće Dimitrije Stanković Dmitri i Milan Petković, producenti iz Srbije.\nBasta Kod Juge / Leto 2014 / Vidimo se\n„Bašta kod Juge“ se nalazi na Zemunskom keju na platou hotela Jugoslavija na strani okrenutoj ka vodi i predstavlja pravu oazu za slučajne i namerne posetioce u vrelim letnjim danima.\nSvakog dana posle 14h, hotel „Jugoslavija“ baca senku zaklanjajući baštu od sunca i tako pravi prijatan ambijent za ispijanje letnjih koktela i lagani obrok. Večernji ambijent ovog bar-restorana uz odlične svirke i sjajne DJ nastupe jeste ono po čemu je „Bašta kod Juge“ najpoznatija.


,,Saznala sam mnogo toga o sprovođenju projekata i pojedinosti koje utiču na sami projekat. U svakoj novoj informaciji sam našla neki dio koji mogu primijeniti u istraživanju i izradi bilo kakvih sadržaja i materijala”, kaže Jovana o svojoj praksi.\nNjoj su na zanimljiv način predstavljena ljudska prava, te i kako spriječiti i smanjiti nejednakost u društvu.\nPreporučuje svim zainteresovanim adolescentima da se prijave i budu dio programa Prilike zbog mnoštvo beneficija koje program nudi te kaže: ,,Način na koji se predstavlja samo zanimanje kojim se planiram baviti je koristan i podsticajan. Postavljeni smo oči u oči sa svim izazovima i znamo šta nas čeka u budućnosti.”\nZa kraj, Jovana nam poručuje: “Na kraju bih se zahvalila zaposlenima u NVO 35mm koji su me ugostili na najbolji mogući način i ostavili me bez teksta svojim divnim pristupom.”\nZgrabi svoju Priliku i prijavi se putem linka https://cutt.ly/xneVZA2\nMore in this category: « Ne propusti priliku!\tIstraživanje o socio-emocionalnim vještinama »


21. decembar 2018. Šef delegacije Narodne skupštine u PS SE razgovarala sa šefom misije SE u Beogradu\nŠef delegacije Narodne skupštine u PS SE razgovarala sa šefom misije SE u Beogradu\nŠef delegacije Narodne skupštine u Parlamentarnoj skupštini Saveta Evrope dr Aleksandra Tomić primila je danas novoimenovanog šefa misije Saveta Evrope u Beogradu Tobijasa Flesenkempera.\nSagovornici su se upoznali sa delovanjem i načinom rada. Flesenkemper je istakao da se Kancelarija u Beogradu fokusira na pomoć reformi pravosuđa, slobodi medija, položaju nacionalnih manjina i da radi na udruženom projektu sa Evropskom unijom koji za cilj ima da pomogne zemljama Jugoistočne Evrope u pridržavanju pravnih tekovina Evropske unije u okviru procesa proširenja.\nDr Aleksandra Tomić objasnila je novoimenovanom šefu Kancelarije PS u Beogradu način delovanja i aktivnosti stalne Delegacije Narodne skupštine PS SE, na čijem je čelu i napomenula sa kojim se izazovima stalna Delegacija susreće kada je u pitanju PS SE. Dr Tomić ukazala je na nereagovanje Parlamentarne skupštine po pitanju kršenja ljudskih prava i sloboda na području Kosova i Metohije, ali i na nedovoljno reagovanje nad diskriminacijom Srba u Hrvatskoj kao pripadnika nacionalne manjine. Istakla je i da bi od velikog značaja za Srbiju bilo i donošenje novih izveštaja od strane Monitoring komiteta PS SE koji bi doprineli da Srbija uđe u postmonitoring fazu pregovora.\nSagovornici su razgovarali i o predstojećem obeležavanju 70 godina postojanja Saveta Evrope, ali i o produbljivanju saradnje na nivoima borbe protiv korupcije, unapređenju ljudskih i manjinskih prava, reforme sudstva.\nTomić je ponovila da je glavni spoljno politički cilj Republike Srbije članstvo u Evropsku uniju i da Narodna skupština podržava reformsku politiku Vlade usvajanjem sistemskih zakona iz različitih oblasti, kako bi se približila tekovinama EU i na taj način poboljšala kvalitet života građana Srbije. Navela je da je od prijema Srbije u članstvo Saveta Evrope ostvaren veliki napredak, te da je Srbija ostvarila gotovo sve preuzete obaveze.


5 minuta za tebe: Ova organizacija osnažuje mlade, evo na koje načine – Teenstar.rs\nPosao i novac, Život\nPet minuta za tebe je nevladina i neprofitna omladinska organizacija koja se nalazi u Nišu. Osnovni zadatak osnivanja organizacije jeste ostvarivanje ciljeva u oblasti brige o mladima.\nGlavni prioritet organizacije jeste aktivizam mladih u raznim sferama poput rodne ravnopravnosti, ljudskih prava, mentalnog zdravlja, ekologije, preduzetništva, kulture i sporta.\nZahvaljujući raznim aktivnostima i događajima humanitarnog, edukativnog, ekološkog, kulturnog i sportskog karaktera mlađe generaije imaju priliku da prošire svoje znanje i vidike iz datih oblasti.\nSvojim članovima organizacija nudi da iskoristi svoj potencijal i usmeri ga u pravom smeru. Zahvaljujući svom talentu učesnici će moći da se upoznaju sa procesom organizacije događaja i realizacije projekata iz raznih sektora poput logistike, marketinga i brendinga. Ideja organizacije je da pomogne omladini da svoju karijeru podignu na jedan viši nivo.\nPet minuta za tebe pruža pomoć prilikom razvoja znanja i veština, samim tim članovi imaju mogućnost pronalaženja pravih aktivnosti za razvoj lične karijere i međusobnog umrežavanja.\n„Naša misija je osnaživanje mladih kroz organizovanje aktivnosti i događaja humanitarnog, edukativnog, ekološkog, sportskog i kulturnog karaktera. Sama vizija organizacije je zajednica u kojoj mladi koriste svoj potencijal kako bi uticali na promenu sveta u kome živimo na bolje”, navode iz organizacije.\nUkoliko želite da radite na razvoju svojih talenata i veština kroz mentorstvo i rad sa drugim mladim ljudima i organizacijama ovo je sjajna prilika za dodatne aktivnosti pored škole i fakulteta. Pravo na učlanjivanje imaju mladi ljudi od 15 do 30 godina starosti sa prebivalištem na teritoriji Republike Srbije. Osobe koje su stručne u oblastima kojima se bave, a pritom imaju preko 30 godina imaju mogućnost da postanu mentori i prenesu znanje kroz radionice, edukacije i rad jedan na jedan.\nSedište organizacije je Deli prostor za kreativno delovanje (Davidova 2a, 18000 Niš). Prijavu možete izvršiti popunjavanjem sledećeg formulara https://cutt.ly/yFELRiq čiji je rok do 1. maja. Ukoliko imate dodatnih pitanja možete kontaktirati organizaciju putem mejl adrese 5minutazatebe@gmail.com ili Instagram profila @5minutazatebe.\nSRODNE TEME: aktivizam, mentorstvo, Pet minuta za tebe\nPitali smo mlade u Nišu kako provode vikend u gradu, evo šta su nam rekli


Poker Srbija: Uzbudljiva High Stakes Poker Nedelja Iza Nas\nUzbudljiva High Stakes Poker Nedelja Iza Nas\nProšla nedelja nam je donela dosta zanimljivih duela na najjačoj igri na internetu. Najveća vest je sigurno povratak Steve "Zugwat" Silverman-a onlajn pokeru. Tu ga je dočekao stari poznanik Viktor "Isildur1" Blom, gde su dueli između starih rivala trajali skoro cele nedelje. "Zugwat" je pre nekoliko vremena odlučio da se penzioniše, gde je u vreme pauze završio fakultet. Ponovo se vratio pokeru, tako da ćemo verovatno imati priliku da gledamo sjajne duele na najjačoj igri na svetu, kada je u pitanju onlajn poker.\nPoslednji put prošle nedelje su se sreli u subotu i ovog puta je "Isildur1" bio uspešniji. U seansi dugoj skoro 7 sati Šveđanin je izašao kao pobednik sa profitom od $320.000, da bi se kasnije ponovo "sudarili" gde je "Zugwat" uspeo da povrati jedan deo izgubljenog novca, pa je minus smanjio na $280.000. Ovaj rezultat je bio dovoljan da "Isildur1" bude najveći pobednik subote, dok je za poslednji dan u nedelji ta titula pripala "SamRostan"-u, koji je juče igrao čak 12 sati gde je dan završio sa profitom od $120.600.\nNajveći deo profita je došao igrajući protiv najuspešnijeg onlajn igrača u 2014. godini, Daniel Cate-a, koji ne PokerStars-u igra pod imenom "w00ki3z". Osim Chun Lei Zhou ("SamRostan"), jedini igrač koji je uspeo da stigne do šestocifrenog profita jeste Elior "Crazy Elior" Sion, koji je izašao kao pobednik na sva 4 stola $400/$800 8-Game, a najuspešniji je bio na Agamemnon III gde je zaradio $53.900, igrajući u društvu "Trueteller", "joiso", "aba20", "BiatchPeople" i pomenutog "SamRostan"-a. Raduje nas činjenica da je 2015. godina počela sjajno za najjaču onlajn igru, gde smo bili svedoci povratka skoro svih većih legendi ove igre u proteklih 5 godina.


Konkurs Telenor fondacije - 381 vesti\nBy RedakcijaPosted on February 26, 2019 February 28, 2019\nTelenor fondacija objavila je konkurs za podršku društveno odgovornim projektima pod nazivom “Zamisli sve”, na koji se mogu prijaviti humanitarne i nevladine organizacije, institucije i fondacije registrovane u Srbiji.\nKonkurs je otvoren do 10. aprila. Prijave je potrebno poslati na e-mail adresu fondacija@telenor.rs.\nTelenor fondacija kroz konkurs želi da podrži organizacije koje imaju ideju i jasan plan za prevazilaženje nekog društvenog izazova ili promenu koja može da unapredi odredjeni segment društva.\n“Akcenat projekata potrebno je staviti na oblasti delovanja Telenor fondacije, a to su obrazovanje, socijalna inkluzija društveno ugroženih grupa, kultura i umetnost i zaštita životne sredine. Uz finansijsku podršku, naša kompanija sa pobednicima konkursa gradi partnerski odnos i unosi neophodne resurse, kako bi projekti bili uspešno realizovani”, izjavila je menadžerka Telenor fondacije Milica Begenišić.\nTag: konkurs projekti sredstva Telenor fondacija\nPrevious post: Najgori film godine\nNext post: Da li je gas radon prisutan u srpskim vrtićima?


Dodik: Nisu opasnost "bajkeri" već "Islamska država" i paradžemati\nPredsjednik Republike Srpske Milorad Dodik rekao je da za BiH opasnost nisu bajkeri iz Moto-kluba "Noćni vukovi", već "Islamska država", paradžemati i obuka terorista.\nDodik je rekao da zna da su iz obavještajne službe BiH dali nalog za praćenje svakog pripadnika ove bajkerske grupe, čijim je pojedincima zabranjen ulazak u BiH zbog navodne "opasnosti po bezbjednost".\nOn je naglasio da dolazak bajkera ne treba osporavati jer ne postoji nijedna naznaka da bi oni mogli da ugroze bezbjednost.\nDodik je za beogradski "Alo" rekao da se bajkeri javno pokazuju, izazivaju simpatije u gradovima kroz koje prolaze i da nije zabilježen nijedan slučaj da su počinili neko krivično djelo kada su prolazili kroz Srpsku.\nOn je ocijenio da priče o navodnom gomilanju oružja u Republici Srpskoj predstavljaju pokušaje diskreditacije Srpske i njene vlasti, te naglasio da se u Republici Srpskoj neće dogoditi haos jer je policija spremna da odgovori na sve izazove.\nDodik je pojasnio da Srpska želi da poveća opremljenost policije koja 25 godina nije mogla nabavljati naoružanje zbog strategije stranaca koji su željeli da je potpuno razoružaju i razvlaste.\nOn je podsjetio da u FBiH ima šest fabrika oružja, a u Srpskoj nijedna, kao i da je "Islamska država" prijetnja za cijeli svijet.\n"Lažima o paravojnim organizacijama u Republici Srpskoj se skreće pažnja sa sve većeg broja povratnika terorista sa sirijskog ratišta i više od sto paradžemata i vehabijskih naselja u BiH, gdje se regruturu teroristi", naveo je Dodik.\nOn je podsjetio da su Rusi osposobili Rafineriju nafte u Brodu, kao i da u Savjetu za sprovođenje mira jasno ističu da su za poštivanje međunarodnog prava, a u Savjetu bezbjednosti UN ulože veto.\nOn je naglasio da je bezbjednosno-politička situacija u Republici Srpskoj stabilna uprkos brojnim pritiscima, pogotovo uoči predstojećih opštih izbora u BiH, te naveo da Republika Srpska ima stabilne institucije.\nDodik je naveo da su na istom fonu antisrpske i antiruske histerije "neistine koje iznosi ministar bezbjednosti BiH Dragan Mektić" i da nije slučajno da je po povratku iz Velike Britanije "počeo da priča laži".\nKomentarišuići tvrdnje pojedinih NATO generala da su Srbi "ruski kancer za Balkan", Dodik je rekao da je prosto nemoguće da neki komandant NATO-a tako govori i onda poslije toga dođe da traži saradnju.\n"U čemu da sarađuje? Ako meni ne vjeruju, evo neka pitaju narod na referendumu hoće li u NATO, pa će vidjeti da neće. Neće, jer su oni lažljivi i nas Srbe stalno guraju na drugu stranu. NJihov uticaj je katastrofalan za sva tri naroda u BiH. Sreća je što svi narodi ovdje žele mir, osim nekih ekstremista", kaže Dodik.\nPodsjetivši da, iako za to nema pokrića ni u međunarodnim ugovorima, niti u kosovskom ustavu, američke diplomate kao Ves Mičel traže da Kosovo dobije vojsku, Dodik je rekao da Republika Srpska pravo na svoju vojsku ima po Dejtonskom mirovnom sporazumu i Ustavu.\n"Kako je moguće da neko ima dvostruke aršine? Ako se traži vojska Kosova, sasvim je opravdano da i Republika Srpska treba da vrati vojsku. Mi od Oružanih snaga BiH nemamo ništa, a izdvajamo 130 miliona", rekao je Dodik.


Trener Efesa Ergin Ataman je otkrio da to nije njegov plan, ali Vasa je bio siguran da će pogoditi i utišati punu dvoranu u rodnoj zemlji. Navijači Olimpijakosa su razočarani, ali i Majk DŽejms koji je pratio meč kraj malih ekrana i nikako mu se nije dopala odluka Jorgosa Barcokasa.\nTrener Olimpijakosa, koji je upravo eliminisao Monako za koji igra DŽejms, nije želeo da pravi faul i odlučio je tako da se "kocka". Nadao se da će njegova odbrana moći da zaustavi Micića ili Larkina, ali se to ispostavilo kao pogrešna pretpostavka zbog koje je DŽejms "pecnuo" na Tviteru.\n- Ili udvojiš Micića u toj situaciji i ostaviš 'ohlađenog' Moermana da odluči šta će - ili praviš faul da imaš poslednji napad - odlučan je bio Amerikanac koji je blistao kod Saše Obradovića.\n- Ne smeš da pustiš Larkina ili Micića da igraju jedan na jedan. Oni su dvojica od pet najboljih igrača u Evropi. Ali ja sam samo navijač koji uživa u ovoj utakmici... - ogradio se Majk DŽejms, koji nije želeo previše da se zamera treneru Barcokasu, možda jednog dana budu sarađivali.\nPodsetimo, Micić će sa Efesom igrati u subotu od 19 časova protiv Real Madrida za evropsku krunu.\nEvroliga KK Olimpijakos KK Efes Vasilije Micić Majk DŽejms


Guardian: Dayton treba popraviti\nMorton Abramowitz i James Hooper (Priredio Nedim Dervišbegović)\nBudućnost BiH postaje sve neizvjesnija. Etnički veto već dugo čini centralnu vladu neefikasnom dok je Milorad Dodik, vođa Republike Srpske, entiteta kojeg kontrolišu Srbi, na pokušaje reforme odgovorio prijetnjom o održavanju referenduma o nezavisnosti.\nSecesiju mnogi smatraju malo vjerovatnom, ali Dodikova prijetnja pojačava strahove da bi trenutni krhki status quo mogao pući. I dok niko ne očekuje da se ponovi nasilje iz devedesetih, to ipak ne opravdava diplomatsku indiferentnost i nečinjenje.\nDejtonski sporazum iz 1995. godine je okončao etničko čišćenje koje su započeli bosanski Srbi i uspostavio mir u BiH. Ali taj sporazum nije stvorio funkcionalnu centralnu bh. vladu koja bi imala kapacitete da preduzme reforme potrebne da bi se ispunili uslovi za pristup Evropskoj uniji.\nEU, koja je spasila BiH od njene prošlosti tako što je njenu budućnost stavila pod hipoteku, se ne žuri da promijeni status koji je sličan čistilištu.\nDa bi zadovoljili bosanske Srbe koje su vodili Slobodan Milošević (koji je umro za vrijeme suđenja za ratne zločine), Radovan Karadžić (kojem se sudi za ratne zločine) i Ratko Mladić (koji je optužen za ratne zločine i koji je još u bijegu), Zapad je prihvatio teritorijalnu podjelu BiH na kraju rata. Ovo prihvatanje se pokazalo u ustavnoj strukturi koja je regionu bosanskih Srba dala kvazi-nezavisnost i moć da spriječe stvaranje efikasne centralne vlade u Sarajevu.\nEU, koja je spasila BiH od njene prošlosti tako što je njenu budućnost stavila pod hipoteku, se ne žuri da promijeni status koji je sličan čistilištu. Evropske vođe su dozvolile da se njihovo nekada najkorisnije oruđe za očuvanje mira i nametanje promjena - nekada poštovani Ured visokog predstavnika - smanji do te tačke da se bh. zvaničnici trenutnom vršiocu te dužnosti obraćaju sa prezirom. Treba, međutim, naglasiti da se u poslijehladnoratovskoj Evropi pokazalo veoma opasnim kada se dozvoli da se ukorijeni nepoštivanje evropske svrhe i odlučnosti.\nŠta će se onda desiti ako Bosancima i Hercegovcima nedostaje sposobnosti da promijene čelični korzet koji im je namijenjen u Daytonu, EU je nezainteresovana, a Sjedinjene Države zaokupljene Bliskim Istokom, Jugoistočnom Azijom i Kinom? Ostaviti Bosance i Hercegovce da razmišljaju o mogućnostima koje ima propala država (sa muslimanskom većinom), koja je locirana u Evropi ali je na marginama njenog prosperiteta, jedinstva i relativne socijalne kohezije, znači priznati bankrot politike koja je do toga dovela i pustiti druge da bacanjem kocke odluče o načinima za izlazak iz zastoja.\nNeki u Evropi smatraju da će vremenom strane u BiH uvidjeti pogodnosti veće saradnje i da do disolucije neće doći ili da će, ako se desi, biti relativno mirna. Takve pretpostavke ne ulijevaju povjerenje. Nasilje je bilo tradicionalni agent promjene na Balkanu i nivo frustracije na Balkanu raste.\nU nedostatku boljeg rješenja, Amerikanci su dozvolili da teret bavljenja ovim poslom i rješavanje neriješenog posla iz Daytona padne na EU. Evropska unija je već trebala preuzeti diplomatsko vođstvo u popravljanju onoga što je ostale nezavršeno u Dejtonu. I dok nova struktura EU, bar na papiru, dozvoljava robusniju akciju na Balkanu, stare diplomatske navike teško odumiru i Unija će morati prevazići svoje nasljeđe oslanjanja na mrkvu, bez štapa, kada se bavi rješavanjem zamršenih balkanskih problema.\nBez obzira na nesretnu diplomatsku prošlost Evropske unije na Balkanu, najpraktičniji način za napredak je traženje političke reforme u BiH, a ne nadanje da će SAD preuzeti lidersku ulogu. Svi napori moraju počivati na sljedećim elementima:\nU nedostatku boljeg rješenja, Amerikanci su dozvolili da teret bavljenja ovim poslom i rješavanje neriješenog posla iz Daytona padne na EU\n• Konferencija sa tri bh. strane ovog proljeća da bi se dejtonski sporazum popravio jačanjem centralne vlade kako bi ona mogla ispuniti uslove za pristup EU, uz istovremeno ostavljanje entiteta. Ovaj skup bi trebao uključiti i Vlade SAD i Srbije kao aktivne posmatrače. Evropski i američki lideri bi Bosancima i Hercegovcima i drugima trebali prenijeti da neuspjeh nije opcija i uvjeriti ih da ja minumum ispod kojeg Evropska unija neće ići neprihvatanje opozicije od strane onih koji koče proces pridruženja EU.\n• Budući da je Srbija ključna za daljnje postojenje Republike Srpske, mora se primjeniti pritisak na njenu Vladu koja traži članstvo u EU, kako bi se stavilo do znanja obstrukcionističkim vođama bosanskih Srba da ne mogu održati referendum o nezavisnosti i da moraju prihvatiti pojačane ovlasti centralne vlade.\n• Podrška grupama civilnog društva i demokratskim strankama uoči oktobarskih opštih izbora. EU i SAD moraju podvući potrebu za političkom promjenom i za kandidatima koji podržavaju članstvo u EU kao neizostavno za politički i ekonomski napredak BiH.\nAlternativa - krpiti reformu i nadati se da će vrijeme, evropski novac i brižno oko pomoći trima bh. zajednicama da postignu političku harmoniju - nije pametna.


Koncentrator kiseonika, medicinski aspiratori i CPAP uređaji - Eliksir\nPočetna Koncentrator kiseonika, aspiratori i CPAP uređaji\nKarakteristike uređaja za disanje\nKoncentrator kiseonika se koristi u terapiji kod plućnih bolesnika (oksigena terapija) i njegova uloga je da obogaćuje vazduh visokom koncentracijom kiseonika. Medicinski aspirator može pomoći pacijentima koji imaju poteškoće prilikom uklanjanja ispljuvka, dok naši CPAP uređaji mogu Vama ili Vašim bližnjima olakšati tegobe pri disanju u snu. Za Vas ili Vaše najbliže koji imaju problema sa disanjem nudimo moderne aparate visokog kvaliteta, koji Vam mogu pomoći pri lečenju plućnih bolesti. Na raspolaganju su Vam električni koncentrator kiseonika Plusmed pM-KN01, prenosni apsorpcijski aparat, kao i CPAP uređaji za apneju. Ove uređaje možete poručiti kod nas, a pomoći će Vam u:\nuklanjanju ispljuvka zbog bolesti, komi i operacije\naspiraciji tečnosti, kao što su gnoj i krv tokom kliničke prakse\nAparati iz naše ponude se odlikuju kvalitetom i modernim dizajnom.\nPrimamo porudžbine pacijenata iz cele Srbije, a proizvode Vam dostavljamo lično ili putem dostavne službe.\nSvi naši uređaji su provereni, sigurni za upotrebu, i sa garancijom.\nCPAP uređaj za lečenje stanja sleep apnea\nCPAP aparat služi za lečenje stanja sleep apnea, odnosno kao priručni uređaj koji isporučuje sobni vazduh pod povećanim pritiskom. Sve osobe koje boluju od zastoja disanja u snu (Sleep Apnea), prilikom lečenja najčešće koriste CPAP aparate, koji pacijentima pomažu tako što stvaraju pravi pritisak u disajnim putevima i sprečavaju opuštanje mišića ždrela, što su simptomi stanja sleep apnea.\nMale turbine CPAP uređaja su elektronski kontrolisane i one duvaju vazduh pod pritiskom kroz masku za lice ili samo nos, kako bi pacijent sa maskom normalno disao. S obzirom na to da su CPAP aparati jedini zvanični i efikasni način lečenja sleep apnea stanja, svi oni koji žele sebi ili svojim bližnjima koji pate od slip apneje da obezbede kvalitetan san mogu da poruče naše CPAP uređaje.